Ο ΠΕΡΙ ΤΗΣ ΔΙΕΥΚΟΛΥΝΣΗΣ ΤΩΝ ΕΡΓΩΝ ΣΤΡΑΤΗΓΙΚΗΣ ΑΝΑΠΤΥΞΗΣ

ΝΟΜΟΣ ΤΟΥ 2023

ΚΑΤΑΤΑΞΗ ΑΡΘΡΩΝ

|  |
| --- |
| ΜΕΡΟΣ I ΕΙΣΑΓΩΓΙΚΕΣ ΔΙΑΤΑΞΕΙΣ |
|  |
| Άρθρο |
| 1. | Συνοπτικός τίτλος. |
| 2. | Ερμηνεία. |
| 3. | Αρχές που διέπουν τις διαδικασίες αδειοδότησης έργου στρατηγικής ανάπτυξης. |
| 4. | Αρμόδια όργανα χειρισμού και διεκπεραίωσης αιτήσεων. |
|  |  |
|  | ΜΕΡΟΣ ΙI ΑΡΜΟΔΙΟΤΗΤΕΣ ΚΑΙ ΕΞΟΥΣΙΕΣ ΥΠΟΥΡΓΟΥ |
|  |  |
| 5. | Αρμοδιότητες και εξουσίες Υπουργού. |
|  |  |
|  | ΜΕΡΟΣ IIIΔΙΑΔΙΚΑΣΙΑ ΓΙΑ ΧΑΡΑΚΤΗΡΙΣΜΟ ΑΝΑΠΤΥΞΗΣ ΩΣ ΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
|  | ΚΕΦΑΛΑΙΟ I ΥΠΟΒΟΛΗ ΑΙΤΗΣΗΣ ΧΑΡΑΚΤΗΡΙΣΜΟΥ ΑΝΑΠΤΥΞΗΣ ΩΣΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
| 6. | Υποβολή αίτησης χαρακτηρισμού ανάπτυξης ως έργου στρατηγικής ανάπτυξης και τέλος διαχείρισης. |
| 7. | Επιλέξιμα πρόσωπα. |
|  |  |
|  | ΚΕΦΑΛΑΙΟ II ΕΞΕΤΑΣΗ ΑΙΤΗΣΗΣ ΧΑΡΑΚΤΗΡΙΣΜΟΥ ΑΝΑΠΤΥΞΗΣ ΩΣ ΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
| 8. | Κριτήρια αξιολόγησης αίτησης χαρακτηρισμού ανάπτυξης ως έργου στρατηγικής ανάπτυξης. |
| 9. | Σύσταση Τομέα Στρατηγικών Αναπτύξεων. |
| 10. | Διαδικασία χαρακτηρισμού ανάπτυξης ως έργου στρατηγικής ανάπτυξης. |
| 11. | Κατάλογος αδειοδότησης έργου στρατηγικής ανάπτυξης. |
|  |  |
|  | ΜΕΡΟΣ IV ΔΙΑΔΙΚΑΣΙΑ ΑΔΕΙΟΔΟΤΗΣΗΣ ΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
|  | ΚΕΦΑΛΑΙΟ Ι ΥΠΟΒΟΛΗ ΑΙΤΗΣΗΣ ΑΔΕΙΟΔΟΤΗΣΗΣ ΚΑΙ ΠΡΟΘΕΣΜΙΕΣ ΕΞΕΤΑΣΗΣ ΑΠΟ ΔΙΟΙΚΗΤΙΚΕΣ ΑΡΧΕΣ |
|  |  |
| 12. | Γενικές πρόνοιες αδειοδότησης. |
| 13. | Προθεσμίες για την εξέταση της αίτησης αδειοδότησης. |
| 14. | Υποχρεώσεις αιτητή. |
| 15. | Αποχαρακτηρισμός έργου στρατηγικής ανάπτυξης. |
|  |  |
|  | ΚΕΦΑΛΑΙΟ ΙΙΧΟΡΗΓΗΣΗ ΟΙΚΟΔΟΜΙΚΩΝ ΑΔΕΙΩΝ |
|  |  |
| 16. | Αρμοδιότητα χορήγησης οικοδομικών αδειών για έργο στρατηγικής ανάπτυξης. |
| 17. | Διαδικασία χορήγησης πολεοδομικής άδειας και προθεσμίες. |
| 18. | Διαδικασία χορήγησης άδειας οικοδομής και προθεσμίες. |
| 19. | Ιεραρχική προσφυγή.  |
|  |  |
|  | ΚΕΦΑΛΑΙΟ ΙΙI ΕΚΤΙΜΗΣΗ ΕΠΙΠΤΩΣΕΩΝ ΣΤΟ ΠΕΡΙΒΑΛΛΟΝ |
|  |  |
| 20. | Μελέτες αναφορικά με το περιβάλλον. |
| 21. | Διαδικασία εξέτασης μελετών. |
|  |  |
|  | ΚΕΦΑΛΑΙΟ ΙVΕΚΔΟΣΗ ΑΔΕΙΩΝ ΔΙΑΜΟΝΗΣ ΣΕ ΑΛΛΟΔΑΠΟΥΣ ΓΙΑ ΤΗΝ ΠΡΑΓΜΑΤΟΠΟΙΗΣΗ ΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
| 22. | Έκδοση αδειών διαμονής προσωπικού από τρίτες χώρες. |
|  |  |
|  |  |
|  |  |
|  |  |
|  |  |
|  | ΜΕΡΟΣ VΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΥΠΕΥΘΥΝΟΥ ΕΡΓΟΥ |
|  |  |
| 23. | Καθήκοντα και αρμοδιότητες Υπευθύνου Έργου. |
| 24. | Ρυθμίσεις διαχείρισης. |
|  |  |
|  | ΜΕΡΟΣ VI ΤΕΛΙΚΕΣ ΔΙΑΤΑΞΕΙΣ |
|  |  |
| 25. | Έκδοση Κανονισμών. |
| 26. | Υποχρέωση εχεμύθειας για την προστασία επιχειρηματικών απορρήτων και πληροφοριών εμπιστευτικής φύσεως. |
| 27. | Εφαρμογή διατάξεων του παρόντος Νόμου. |
| 28. | Επικοινωνία με ηλεκτρονικά μέσα. |
| 29. | Έναρξη της ισχύος του παρόντος Νόμου. |

Ο ΠΕΡΙ ΤΗΣ ΔΙΕΥΚΟΛΥΝΣΗΣ ΤΩΝ ΕΡΓΩΝ ΣΤΡΑΤΗΓΙΚΗΣ ΑΝΑΠΤΥΞΗΣ

ΝΟΜΟΣ ΤΟΥ 2023

|  |  |
| --- | --- |
|  | ΜΕΡΟΣ ΙΕΙΣΑΓΩΓΙΚΕΣ ΔΙΑΤΑΞΕΙΣ |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί της Διευκόλυνσης των Έργων Στρατηγικής Ανάπτυξης Νόμος του 2023. |
|  |  |
| Ερμηνεία. | 2. Στον παρόντα Νόμο, εκτός εάν από το κείμενο προκύπτει διαφορετική έννοια- |
|  |  |
|  Κεφ. 96.14 του 195967 του 19636 του 196465 του 196412 του 196938 του 196913 του 197428 του 197424 του 197825 του 197980 του 198215 του 19839 του 1986115 του 1986199 του 198653 του 198787 του 1987316 του 1987108 του 1988243 του 1988122 του 199097(I) του 199245(I) του 199414(I) του 199652(I) του 199637(I) του 199772(I) του 199771(I) του 199835(I) του 199961(I) του 199981(I) του 199957(I) του 200066(I) του 200073(I) του 2000126(I) του 2000157(I) του 200026(I) του 200233(I) του 2002202(I) του 2002101(I) του 200621(I) του 200832(I) του 200847(I) του 201177(I) του 2011131(I) του 2011152(I) του 201134(I) του 2012149(I) του 201266(Ι) του 201340(Ι) του 201519(Ι) του 2016111(Ι) του 2017143(Ι) του 2017143(Ι) του 201817(Ι) του 201953(Ι) του 2021132(I) του 2022.  | «άδεια οικοδομής» έχει την έννοια που αποδίδεται στον όρο αυτό στον περί Ρυθμίσεως Οδών και Οικοδομών Νόμο· |
|  |  |
|  | «αδειοδοτούσα αρχή» σημαίνει την αρμόδια αρχή η οποία χορηγεί άδεια όπως προβλέπεται στην εκάστοτε εν ισχύι οικεία νομοθεσία· |
|  |  |
|  | «αίτηση χαρακτηρισμού ανάπτυξης ως έργου στρατηγικής ανάπτυξης» σημαίνει τη γραπτή αίτηση που υποβάλλεται στον Τομέα Στρατηγικών Αναπτύξεων από οποιονδήποτε φορέα ο οποίος δηλώνει ότι αποτελεί επιλέξιμο πρόσωπο, δυνάμει των διατάξεων του άρθρου 7, και ο οποίος επιθυμεί όπως η αναφερόμενη στην αίτηση ανάπτυξη χαρακτηριστεί ως έργο στρατηγικής ανάπτυξης, σύμφωνα με τις διατάξεις του άρθρου 8· |
|  |  |
|  | «αίτηση αδειοδότησης» σημαίνει την αίτηση την οποία δικαιούται να υποβάλει αιτητής στον Τομέα Στρατηγικών Αναπτύξεων για την αδειοδότηση έργου στρατηγικής ανάπτυξης, σύμφωνα με τη διαδικασία αδειοδότησης που προβλέπεται στον παρόντα Νόμο· |
|  |  |
|  | «αιτητής» σημαίνει τον φορέα που υποβάλλει αίτηση χαρακτηρισμού ανάπτυξης ως έργου στρατηγικής ανάπτυξης και αίτηση αδειοδότησηςˑ |
|  |  |
|  | «ανάπτυξη» σημαίνει οποιαδήποτε επενδυτική δραστηριότητα την οποία προτίθεται να αναλάβει φορέας και είναι το αντικείμενο τόσο της αίτησης χαρακτηρισμού ανάπτυξης ως έργου στρατηγικής ανάπτυξης όσο και της αίτησης αδειοδότησης που υποβάλλεται από τον αιτητή μετά την έγκριση της πρώτης αίτησης· |
|  |  |
|  | «αρμόδια όργανα» σημαίνει το Υπουργικό Συμβούλιο, τις λοιπές διοικητικές αρχές οι οποίες είναι αρμόδιες για την αδειοδότηση έργων στρατηγικής ανάπτυξης και κάθε αρμόδιο λειτουργό ο οποίος ασκεί τις εξουσίες που καθορίζονται στον παρόντα Νόμο· |
|  |  |
|  1 του 1990 71 του 1991 211 του 1991 27(Ι) του 1994 83(Ι) του 1995 60(Ι) του 1996109(Ι) του 1996 69(Ι) του 2000156(Ι) του 2000 4(Ι) του 2001 94(Ι) του 2003128(Ι) του 2003183(Ι) του 2003 31(Ι) του 2004 218(Ι) του 2004 68(Ι) του 2005 79(Ι) του 2005105(Ι) του 2005 96(Ι) του 2006107(Ι) του 2008137(Ι) του 2009194(Ι) του 2011 78(Ι) του 2013 7(Ι) του 2014 21(Ι) του 2014100(Ι) του 2015148(I) του 2017 151(I) του 2017 152(I) του 201798(I) του 2020136(I) του 20201(I) του 2022113(I) του 2022120(I) του 2022. | «δημόσιος υπάλληλος» έχει την έννοια που αποδίδεται στον όρο αυτό στον περί Δημόσιας Υπηρεσίας Νόμο· |
|  |  |
|  | «διαδικασία αδειοδότησης έργου στρατηγικής ανάπτυξης» σημαίνει τη διαδικασία που αρχίζει με την έγκριση της αίτησης χαρακτηρισμού ανάπτυξης ως έργου στρατηγικής ανάπτυξης, κατόπιν απόφασης του Υπουργικού Συμβουλίου, και ολοκληρώνεται με τη χορήγηση, έκδοση ή παραχώρηση των απαιτούμενων αδειών για την υλοποίηση του έργου στρατηγικής ανάπτυξης και από όλες τις σχετικές διοικητικές αρχές, όπως προβλέπεται στην εκάστοτε εν ισχύι οικεία νομοθεσίαˑ |
|  |  |
| 158(Ι) του 1999 99(Ι) του 2014 28(Ι) του 2020. | «διοικητική αρχή» έχει την έννοια που αποδίδεται στον όρο αυτό στον περί των Γενικών Αρχών του Διοικητικού Δικαίου Νόμο· |
|  |  |
| 127(Ι) του 2018 23(Ι) του 2021. | «έργο» έχει την έννοια που αποδίδεται στον όρο αυτό στον περί της Εκτίμησης των Επιπτώσεων στο Περιβάλλον από Ορισμένα Έργα Νόμο· |
|  |  |
|  | «έργο στρατηγικής ανάπτυξης» σημαίνει ανάπτυξη για την οποία το Υπουργικό Συμβούλιο ικανοποιείται ότι πληροί τα κριτήρια που προβλέπονται στο άρθρο 8ˑ |
|  |  |
|  | «κατάλογος για αδειοδότηση του έργου στρατηγικής ανάπτυξης» σημαίνει τον κατάλογο των απαραίτητων αδειών και απόψεων ή/και γνωμοδοτήσεων διοικητικών αρχών που απαιτούνται κατά τη διαδικασία αδειοδότησης έργου στρατηγικής ανάπτυξηςˑ |
|  |  |
|  | «κράτος μέλος» σημαίνει κράτος μέλος της Ευρωπαϊκής Ένωσης· |
|  |  |
|  | «κριτήρια» σημαίνει τα κριτήρια που προβλέπονται στο άρθρο 8, τα οποία απαιτείται να πληροί η ανάπτυξη για να χαρακτηριστεί ως έργο στρατηγικής ανάπτυξηςˑ |
|  |  |
|  | «Μελέτη Εκτίμησης Επιπτώσεων στο Περιβάλλον» έχει την έννοια που αποδίδεται στον όρο αυτό στον περί της Εκτίμησης των Επιπτώσεων στο Περιβάλλον από Ορισμένα Έργα Νόμο· |
|  |  |
|  | «οικοδομικές άδειες» σημαίνει την πολεοδομική άδεια και την άδεια οικοδομής που εκδίδονται σύμφωνα με τις διατάξεις των άρθρων 16 έως 18ˑ |
|  |  |
| 90 του 197256 του 19827 του 199028 του 199191(I) του 199255(I) του 199372(I) του 199859(I) του 1999142(I) του 1999241(I) του 200229(I) του 2005135(I) του 200611(I) του 200746(I) του 201176(I) του 2011130(I) του 2011164(I) του 201133(I) του 2012110(I) του 2012150(Ι) του 201220(Ι) του 201365(Ι) του 2013120(Ι) του 201439(Ι) του 2015134(I) του 201524(Ι) του 2016142(Ι) του 201816(Ι) του 2019 75(Ι) του 2021. | «πολεοδομική άδεια» έχει την έννοια που αποδίδεται στον όρο αυτό στον περί Πολεοδομίας και Χωροταξίας Νόμο· |
|  |  |
|  | «Προϊστάμενος Τομέα Στρατηγικών Αναπτύξεων» σημαίνει τον Διευθυντή του Τμήματος Πολεοδομίας και Οικήσεως· |
|  |  |
|  | «πρόσωπο» σημαίνει οποιοδήποτε φυσικό ή νομικό πρόσωπο, με ή χωρίς νομική προσωπικότητα, ή ομάδα τέτοιων προσώπων ή τους δεόντως εξουσιοδοτημένους αντιπροσώπους τουςˑ |
|  |  |
| Επίσημη Εφημερίδα, Παράρτημα Τρίτο (Ι)ː10.12.199911.3.2005. | «Συμβούλιο Μελέτης Παρεκκλίσεων» έχει την έννοια που αποδίδεται στον όρο αυτό στους περί Πολεοδομίας και Χωροταξίας (Παρεκκλίσεις) Κανονισμούς· |
|  |  |
|  | «Τομέας Στρατηγικών Αναπτύξεων» σημαίνει τον Τομέα του Τμήματος Πολεοδομίας και Οικήσεως ο οποίος έχει τις εξουσίες και τις αρμοδιότητες οι οποίες απορρέουν από τον παρόντα Νόμοˑ |
|  |  |
|  | «Υπεύθυνος Έργου» σημαίνει το πρόσωπο το οποίο έχει τα καθήκοντα και τις αρμοδιότητες που αφορούν στη διαχείριση αίτησης χαρακτηρισμού ανάπτυξης ως έργου στρατηγικής ανάπτυξης ή/και στη διαδικασία αδειοδότησης έργου στρατηγικής ανάπτυξης και τα οποία απορρέουν από τις διατάξεις του παρόντος Νόμουˑ |
|  |  |
|  | «Υπουργός» σημαίνει τον Υπουργό Εσωτερικώνˑ |
|  |  |
|  | «φορέας» σημαίνει πρόσωπο που προτίθεται να υποβάλει αίτηση χαρακτηρισμού ανάπτυξης ως έργου στρατηγικής ανάπτυξης στον Τομέα Στρατηγικών Αναπτύξεων· |
|  |  |
| Αρχές πουδιέπουν τις διαδικασίες αδειοδότησης έργου στρατηγικής ανάπτυξης.  | 3. Τα αρμόδια όργανα και οι διοικητικές αρχές που εμπλέκονται στις διαδικασίες χαρακτηρισμού και αδειοδότησης έργων στρατηγικής ανάπτυξης, σύμφωνα με τις διατάξεις του παρόντος Νόμου, αντιμετωπίζουν όλα τα πρόσωπα που προτίθενται να προβούν σε επενδυτική δραστηριότητα ισότιμα και χωρίς διακρίσεις κατά τη διαδικασία χαρακτηρισμού ανάπτυξης ως έργου στρατηγικής ανάπτυξης και ενεργούν στο πλαίσιο της αρχής της νομιμότητας και αποτελεσματικά κατά τη διαδικασία αδειοδότησης έργου στρατηγικής ανάπτυξης, με γνώμονα το δημόσιο συμφέρον. |
|  |  |
| Αρμόδια όργανα χειρισμού και διεκπεραίωσηςτων αιτήσεων. | 4.-(1) Χωρίς επηρεασμό των διατάξεων του παρόντος Νόμου, τα αρμόδια όργανα έχουν, στο πλαίσιο των αρμοδιοτήτων και εξουσιών ή καθηκόντων τους, την εξουσία και το καθήκον να χειρίζονται και να διεκπεραιώνουν οποιαδήποτε υποβαλλόμενη αίτηση χαρακτηρισμού ανάπτυξης ως έργου στρατηγικής ανάπτυξης και οποιαδήποτε υποβαλλόμενη αίτηση αδειοδότησης, σύμφωνα με τη διαδικασία η οποία θεσπίζεται δυνάμει των διατάξεων του παρόντος Νόμου. |
|  |  |
|  |  (2) Ανεξάρτητα από τις διατάξεις του περί Ρυθμίσεως Οδών και Οικοδομών Νόμου, του περί Επαρχιακών Οργανισμών Αυτοδιοίκησης Νόμου και οποιασδήποτε άλλης νομοθεσίας αναφορικά με τη χορήγηση πολεοδομικών αδειών και αδειών οικοδομής, οι αρμοδιότητες και εξουσίες των διοικητικών αρχών οι οποίες είναι υπεύθυνες για την έκδοση άλλων αδειών που αφορούν στην υλοποίηση του έργου στρατηγικής ανάπτυξης καθορίζονται σύμφωνα με την εκάστοτε εν ισχύι οικεία νομοθεσία. |
|  |  |
|  | ΜΕΡΟΣ ΙIΑΡΜΟΔΙΟΤΗΤΕΣ ΚΑΙ ΕΞΟΥΣΙΕΣ ΥΠΟΥΡΓΟΥ |
|  |  |
| Αρμοδιότητες και εξουσίες Υπουργού. | 5.-(1) Ο Υπουργός ασκεί τις εξουσίες και αρμοδιότητες που ανατίθενται σε αυτόν δυνάμει του παρόντος Νόμου. |
|  |  |
|  |  (2) Χωρίς περιορισμό της γενικότητας του εδαφίου (1), ο Υπουργός έχει τις ακόλουθες αρμοδιότητες και εξουσίες αναφορικά με τη διαδικασία αδειοδότησης έργων στρατηγικής ανάπτυξης: |
|  |  |
|  | (α) | Υποβάλλει στο Υπουργικό Συμβούλιο συστάσεις με σκοπό την εξειδίκευση των κριτηρίων που αναφέρονται στο άρθρο 8, τα οποία ρυθμίζονται με Κανονισμούς οι οποίοι εκδίδονται δυνάμει των διατάξεων του άρθρου 25· |
|  |  |  |
|  | (β) | εκδίδει διατάγματα και εγκυκλίους και υποβάλλει στο Υπουργικό Συμβούλιο εισηγήσεις για την έκδοση Κανονισμών με σκοπό την καλύτερη εφαρμογή του παρόντος Νόμου· |
|  |  |  |
|  | (γ) | εισηγείται στο Υπουργικό Συμβούλιο, με πλήρως αιτιολογημένη εισήγηση, την έγκριση ή απόρριψη αίτησης χαρακτηρισμού ανάπτυξης ως έργου στρατηγικής ανάπτυξης, λαμβάνοντας υπόψη έκθεση του Προϊσταμένου του Τομέα Στρατηγικών Αναπτύξεων· |
|  |  |  |
|  | (δ) | εγκρίνει, για κάθε ανάπτυξη ξεχωριστά, τον Υπεύθυνο Έργου και τον κατάλογο για αδειοδότηση του έργου στρατηγικής ανάπτυξης και ενημερώνεται για την εργασία που εκτελείται από τις διοικητικές αρχές που εμπλέκονται στη διαδικασία αδειοδότησης του έργου στρατηγικής ανάπτυξης, με σκοπό τη διασφάλιση της συμμόρφωσης με τις διατάξεις του παρόντος Νόμου· |
|  |  |  |
|  | (ε) | εισηγείται στο Υπουργικό Συμβούλιο τη χορήγηση οποιασδήποτε άδειας η οποία απαιτείται στο πλαίσιο της διαδικασίας αδειοδότησης έργου στρατηγικής ανάπτυξης ή την αιτιολογημένη απόρριψη αίτησης για χορήγηση τέτοιας άδειαςˑ |
|  |  |  |
|  | (στ) | υποβάλλει αναφορά προς το Υπουργικό Συμβούλιο για προβλήματα που ανέκυψαν κατά τη διάρκεια της διαδικασίας αδειοδότησης έργου στρατηγικής ανάπτυξης και προτείνει μεταρρυθμίσεις που άπτονται θεμάτων της εκάστοτε εν ισχύι οικείας νομοθεσίας. |
|  |  |
|  | ΜΕΡΟΣ IΙΙΔΙΑΔΙΚΑΣΙΑ ΓΙΑ ΧΑΡΑΚΤΗΡΙΣΜΟ ΑΝΑΠΤΥΞΗΣ ΩΣ ΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
|  | ΚΕΦΑΛΑΙΟ IΥΠΟΒΟΛΗ ΑΙΤΗΣΗΣ ΧΑΡΑΚΤΗΡΙΣΜΟΥ ΑΝΑΠΤΥΞΗΣ ΩΣ ΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
| Υποβολή αίτησης χαρακτηρισμού ανάπτυξης ως έργουστρατηγικής ανάπτυξηςκαι τέλοςδιαχειρισης. | 6.-(1) Ο φορέας που επιθυμεί την ένταξη της ανάπτυξής του στη διαδικασία αδειοδότησης έργου στρατηγικής ανάπτυξης υποβάλλει αίτηση χαρακτηρισμού ανάπτυξης ως έργου στρατηγικής ανάπτυξης, μαζί με την καταβολή τέλους διαχείρισης, στον Προϊστάμενο του Τομέα Στρατηγικών Αναπτύξεων, σύμφωνα με τις διατάξεις του παρόντος Νόμου. |
|  |  |
|  |  (2) Η αίτηση που αναφέρεται στο εδάφιο (1) δύναται να υποβάλλεται από αιτητή ή από εξουσιοδοτημένο αντιπρόσωπό του, κατά τον καθορισμένο τύπο. |
|  |  |
|  |  (3) Ο τύπος της αίτησης και οι πληροφορίες που περιέχονται σε αυτή καθορίζονται και δημοσιεύονται από το Υπουργείο Εσωτερικών.  |
|  |  |
|  |  (4) Χωρίς επηρεασμό των διατάξεων του εδαφίου (3), η αίτηση περιλαμβάνει τουλάχιστον τα ακόλουθα στοιχεία: |
|  |  |  |
|  | (α) | Επιχειρησιακό σχέδιο (business plan), το οποίο περιλαμβάνει, μεταξύ άλλων, περιγραφή του είδους και της φύσης της ανάπτυξης, με ειδική αναφορά στις πτυχές που αφορούν στις ιδιαιτερότητές της, όπως είναι μεταξύ άλλων η προώθηση της καινοτομίας, η ανάπτυξη νέων τεχνολογιών, η κοινωνική πρόνοια και η προστασία του περιβάλλοντος· |
|  |  |  |
|  | (β) | προκαταρκτική έκθεση αναφορικά με τα ιδιοκτησιακά και πολεοδομικά χαρακτηριστικά της ακίνητης ιδιοκτησίας, την οποία αφορά η προτεινόμενη ανάπτυξη, περιλαμβανομένης Γενικής Χωροταξικής Μελέτης (Masterplan), καθώς και αναφορικά με τις προτεινόμενες χρήσεις της ανάπτυξης και τις παρεχόμενες δραστηριότητες και υπηρεσίες, τον αριθμό και την περιγραφή των μόνιμων και εποχικών θέσεων εργασίας που δημιουργούνται, αλλά και ανάλυση του κόστους και του χρονοδιαγράμματος υλοποίησης της ανάπτυξης· |
|  |  |  |
|  | (γ) | ανάλυση της δομής και των πηγών χρηματοδότησης της ανάπτυξης εκ της οποίας να προκύπτει ότι σε ποσοστό τουλάχιστον πενήντα τοις εκατό (50%) είναι εξασφαλισμένη η χρηματοδότηση, είτε από ίδια κεφάλαια είτε με τραπεζικές δεσμεύσεις· |
|  |  |  |
|  | (δ) | κάθε πρόσθετο στοιχείο από το οποίο προκύπτει ότι πληρούνται τα κριτήρια που προβλέπονται στο άρθρο 8· |
|  |  |  |
|  | (ε) | προκαταρκτική ανάλυση του κόστους και της οικονομικής βιωσιμότητας της ανάπτυξης ή/και τεχνοοικονομική μελέτη βιωσιμότητας, ανάλογα με το μέγεθος και το κόστος της ανάπτυξης· |
|  |  |  |
|  | (στ) | υπεύθυνη δήλωση, ο τύπος της οποίας καθορίζεται από το Υπουργείο Εσωτερικών και στην οποία αναφέρεται ότι- |
|  |  | (i) | όλα τα στοιχεία που περιλαμβάνονται στην αίτηση είναι πλήρη και αληθή, |
|  |  | (ii) | ο αιτητής είναι επιλέξιμο πρόσωπο, σύμφωνα με τις διατάξεις του εδάφιου (1) του άρθρου 7, |
|  |  | (iii) | παραχωρείται συγκατάθεση για επαλήθευση και έλεγχο των στοιχείων, καθώς και για διεξαγωγή δέουσας επιμέλειας από τον Τομέα Στρατηγικών Αναπτύξεων: |
|  |  |  |  |
|  |  |  |  Νοείται ότι, τόσο ο Υπεύθυνος Έργου όσο και ο Τομέας Στρατηγικών Αναπτύξεων δύναται να επαληθεύσουν το περιεχόμενο της υπεύθυνης δήλωσης και να απαιτήσουν από το ενδιαφερόμενο πρόσωπο την υποβολή συμπληρωματικών στοιχείων, εάν αυτό κριθεί αναγκαίο κατά τη μελέτη της αίτησης· |
|  |  |  |  |
|  |  | (iv) | παραχωρείται συναίνεση για τη δημοσίευση στοιχείων της ανάπτυξης και της εξέλιξής της, καθώς και των σχετικών αποφάσεων που εκδίδονται δυνάμει του παρόντος Νόμου: |
|  |  |  |  |
| 164(Ι) του 2020. |  |  |  Νοείται ότι, στην αίτηση δύναται να υποδεικνύονται από τον φορέα του έργου στρατηγικής ανάπτυξης στοιχεία τα οποία θεωρούνται εμπιστευτικά και επιτρέπεται η γνωστοποίησή τους, μόνο στον βαθμό που αυτό είναι απαραίτητο για την αδειοδότηση στρατηγικής ανάπτυξης, αποκλειστικά σε αρμόδιο όργανο, σύμφωνα με τις διατάξεις του παρόντος Νόμου, καθώς και στοιχεία τα οποία εμπίπτουν στον ορισμό του όρου «εμπορικό απόρρητο», όπως ο όρος αυτός ορίζεται στο άρθρο 2 του περί της Προστασίας της Τεχνογνωσίας και των Επιχειρηματικών Πληροφοριών που δεν έχουν Αποκαλυφθεί (Εμπορικό Απόρρητο) από την Παράνομη Απόκτηση, Χρήση και Αποκάλυψή τους Νόμου. |
|  |  |
|  |  (5) Το τέλος διαχείρισης ανέρχεται κατ’ ελάχιστον στις δέκα χιλιάδες ευρώ (€10.000) και αυξάνεται κλιμακωτά, ανάλογα με το ύψος του συνολικού προϋπολογισμού και το είδος της ανάπτυξης, ενώ καταβάλλεται σε δύο (2) δόσεις ως ακολούθως: |
|  |  |
|  | (α) | Η πρώτη δόση ανέρχεται στις δέκα χιλιάδες ευρώ (€10.000) και καταβάλλεται με την υποβολή αίτησης χαρακτηρισμού ανάπτυξης ως έργου στρατηγικής ανάπτυξης· |
|  |  |  |
|  | (β) | η δεύτερη δόση αφορά στο υπόλοιπο ποσό και καταβάλλεται με την υποβολή της πρώτης αίτησης η οποία υποβάλλεται στο πλαίσιο της διαδικασίας αδειοδότησης έργου στρατηγικής ανάπτυξης. |
|  |  |
|  |  (6) Το τέλος διαχείρισης καταβάλλεται στον Προϊστάμενο του Τομέα Στρατηγικών Αναπτύξεων και καθορίζεται σε Κανονισμούς οι οποίοι εκδίδονται σύμφωνα με τις διατάξεις του άρθρου 25. |
|  |  |
| Επιλέξιμα πρόσωπα. | 7.-(1) Επιλέξιμο πρόσωπο για την υποβολή αίτησης δυνάμει του άρθρου 6 είναι οποιοδήποτε νομικό ή φυσικό πρόσωπο, με εξαίρεση- |
|  |  |
| 20(Ι) του 2014123(I) του 2016133(I) του 2016159(I) του 2017. | (α) | οικονομικούς φορείς και οντότητες της Γενικής Κυβέρνησης υπό την έννοια που αποδίδεται στους όρους αυτούς στον περί της Δημοσιονομικής Ευθύνης και του Δημοσιονομικού Πλαισίου Νόμο· |
|  |  |  |
|  | (β) | οποιονδήποτε φορέα ο οποίος- |
|  |  |  |
|  |  | (i) | είναι σε διαδικασία πτώχευσης ή κηρύχθηκε σε πτώχευση ή είναι σε διαδικασία εκκαθάρισης ή τις υποθέσεις του διαχειρίζεται το δικαστήριο ή έχει συνάψει διακανονισμό με πιστωτές ή έχει αναστείλει επιχειρηματικές δραστηριότητες ή ευρίσκεται σε οποιαδήποτε ανάλογη κατάσταση που προκύπτει από παρόμοια διαδικασία, η οποία προβλέπεται σύμφωνα με τη νομοθεσία άλλου κράτους μέλους ή της τρίτης χώρας στην οποία είναι εγκατεστημένος ο φορέας της ανάπτυξης ή σύμφωνα με την εκάστοτε εν ισχύι οικεία νομοθεσία της Δημοκρατίας· |
|  |  | (ii) | αποτελεί αντικείμενο διαδικασίας για κήρυξη σε πτώχευση, για διάταγμα αναγκαστικής εκκαθάρισης ή διαχείρισης από το δικαστήριο ή διευθέτησης με πιστωτές ή οποιασδήποτε άλλης παρόμοιας διαδικασίας η οποία προβλέπεται σύμφωνα με τη νομοθεσία της Δημοκρατίας ή άλλου κράτους μέλους ή της τρίτης χώρας που είναι εγκατεστημένος ο φορέας της ανάπτυξης· |
|  |  | (iii) | καταδικάστηκε για αδίκημα που αφορά στην επαγγελματική του συμπεριφορά με απόφαση η οποία έχει ισχύ δεδικασμένου· |
|  |  | (iv) | δεν εκπληρώνει τις υποχρεώσεις του, περιλαμβανομένων και υποχρεώσεων των συνδεδεμένων εταιρειών αυτού, αναφορικά με την πληρωμή εισφορών κοινωνικής ασφάλισης σύμφωνα με τη νομοθεσία άλλου κράτους μέλους ή της τρίτης χώρας που είναι εγκατεστημένος ο φορέας της ανάπτυξης ή σύμφωνα με την εκάστοτε εν ισχύι οικεία νομοθεσία της Δημοκρατίας· |
|  |  | (v) | δεν εκπληρώνει τις υποχρεώσεις του, περιλαμβανομένων και υποχρεώσεων των συνδεδεμένων εταιρειών αυτού, αναφορικά με την πληρωμή φόρων σύμφωνα με τη νομοθεσία άλλου κράτους μέλους ή της τρίτης χώρας που είναι εγκατεστημένος ο φορέας της ανάπτυξης ή σύμφωνα με την εκάστοτε εν ισχύι οικεία νομοθεσία της Δημοκρατίας. |
|  |  |  |  |
|  |  (2) Για σκοπούς ελέγχου δέουσας επιμέλειας, το Υπουργικό Συμβούλιο, κατόπιν πρότασης του Υπουργού, δύναται να εκδώσει Κανονισμούς σύμφωνα με τις διατάξεις του άρθρου 25. |
|  |  |
|  | ΚΕΦΑΛΑΙΟ ΙΙΕΞΕΤΑΣΗ ΑΙΤΗΣΗΣ ΧΑΡΑΚΤΗΡΙΣΜΟΥ ΑΝΑΠΤΥΞΗΣ ΩΣ ΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
| Κριτήρια αξιολόγησης αίτησης χαρακτηρισμού ανάπτυξης ως έργου στρατηγικής ανάπτυξης. | 8.-(1) Για να χαρακτηριστεί η ανάπτυξη ως έργο στρατηγικής ανάπτυξης, ο αιτητής οφείλει να αποδείξει ότι αυτή αφορά παραγωγική οικονομική δραστηριότητα, καθώς και ότι η υλοποίησή της συμβάλλει ουσιαστικά στη βιώσιμη ανάπτυξη της οικονομίας, μέσω της ικανοποίησης των ακόλουθων αντικειμενικών κριτηρίων: |
|  |  |
|  | (α) | Επένδυση κεφαλαίου, με ελάχιστο ποσό επένδυσης το οποίο καθορίζεται σε Κανονισμούς που εκδίδονται δυνάμει των διατάξεων του άρθρου 25· ή |
|  |  |  |
|  | (β) | δημιουργία νέων μόνιμων θέσεων εργασίας, όπως καθορίζεται σε Κανονισμούς που εκδίδονται δυνάμει των διατάξεων του άρθρου 25· ή |
|  |  |  |
|  | (γ) | επένδυση κεφαλαίου και δημιουργία νέων μόνιμων θέσεων εργασίας, όπως καθορίζεται σε Κανονισμούς που εκδίδονται δυνάμει των διατάξεων του άρθρου 25· ή |
|  |  |  |
|  | (δ) | επένδυση εταιρείας οροσήμου (anchor company). |
|  |  |
|  |  (2) Η ικανοποίηση των αντικειμενικών κριτηρίων που αναφέρονται στο εδάφιο (1) τεκμηριώνεται μέσω επιχειρησιακού σχεδίου. |
|  |  |
|  |  (3) Ανεξάρτητα από τις διατάξεις του εδαφίου (1), εξαιρούνται από τον χαρακτηρισμό τους ως έργα στρατηγικής ανάπτυξης οι αναπτύξεις οι οποίες καθορίζονται σε Κανονισμούς οι οποίοι εκδίδονται σύμφωνα με τις διατάξεις του άρθρου 25 και αφορούν, μεταξύ άλλων, στα ακόλουθα: |
|  |  |
|  | (α) | Αμιγή ανάπτυξη ακινήτων· |
|  |  |  |
|  | (β) | αμιγείς χρηματοοικονομικές δραστηριότητες· |
|  |  |  |
|  | (γ) | ηθικά αμφιλεγόμενες αναπτύξεις ή απαγορευμένες από την εκάστοτε εν ισχύι νομοθεσία· |
|  |  |  |
|  | (δ) | αναπτύξεις οι οποίες αυξάνουν τον περιβαλλοντικό αντίκτυπο και στον μεγαλύτερο βαθμό του ο αντίκτυπος αυτός δεν μετριάζεται ή αποζημιώνεται. |
|  |  |
| Σύσταση Τομέα Στρατηγικών Αναπτύξεων. | 9. Ο Υπουργός μεριμνά για τη σύσταση Τομέα Στρατηγικών Αναπτύξεων στο Τμήμα Πολεοδομίας και Οικήσεως και του τομέα αυτού προΐσταται ο διευθυντής του εν λόγω τμήματος, ο οποίος- |
|  |  |
|  | (α) | δρα ως κεντρικό όργανο το οποίο διευκολύνει την αδειοδότηση των αναπτύξεων που εμπίπτουν στο πεδίο εφαρμογής του παρόντος Νόμου· |
|  |  |  |
|  | (β) | είναι υπεύθυνος να ετοιμάζει πρότυπα και μεθοδολογίες για τη διαχείριση των αναπτύξεων και να παρέχει κατευθυντήριες οδηγίες για τις διαδικασίες που οφείλουν να ακολουθούν οι Υπεύθυνοι Έργων· |
|  |  |  |
|  | (γ) | ενημερώνει τον Υπουργό για την εξέλιξη οποιασδήποτε διαδικασίας αδειοδότησης του έργου στρατηγικής ανάπτυξης, σύμφωνα με τις διατάξεις του παρόντος Νόμου· |
|  |  |  |
|  | (δ) | εποπτεύει τους Υπευθύνους Έργων και τους αξιολογεί και ελέγχει όσον αφορά κάθε ανάπτυξη που τους ανατίθεται: |
|  |  |  |
|  |  |  Νοείται ότι, ο Προϊστάμενος του Τομέα Στρατηγικών Αναπτύξεων δύναται να προτείνει διαφορετικά άτομα ως Υπευθύνους Έργου για τις φάσεις εξέτασης αίτησης χαρακτηρισμού ανάπτυξης ως έργου στρατηγικής ανάπτυξης και αδειοδότησης έργου στρατηγικής ανάπτυξης· |
|  |  |  |
|  | (ε) | προτείνει, αξιολογεί και διατηρεί κατάλογο ατόμων τα οποία δήλωσαν ενδιαφέρον και κρίνει κατάλληλα για να οριστούν ως Υπεύθυνοι Έργων, σύμφωνα με κριτήρια επιλογής που περιλαμβάνουν, μεταξύ άλλων, προσόντα και πρόνοιες για αποτροπή σύγκρουσης συμφέροντος και τα οποία καθορίζονται σε Κανονισμούς που εκδίδονται σύμφωνα με τις διατάξεις του άρθρου 25: |
|  |  |  |
| 73(I) του 2016205(I) του 202074(I) του 2022. |  |  Νοείται ότι, ο κατάλογος δύναται να περιλαμβάνει προσωπικό του Τμήματος Πολεοδομίας και Οικήσεως, προσωπικό του δημόσιου και του ευρύτερου δημόσιου τομέα το οποίο αποσπάται στο Τμήμα Πολεοδομίας και Οικήσεως και πρόσωπα τα οποία προέρχονται από τον ιδιωτικό τομέα και επιλέγονται κατόπιν διεξαγωγής δημόσιου διαγωνισμού, σύμφωνα με τις διατάξεις του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμο. |
|  |  |
| Διαδικασία χαρακτηρισμού ανάπτυξης ως έργου στρατηγικής ανάπτυξης. | 10.-(1) Ο Υπουργός μελετά την έκθεση η οποία υποβάλλεται από τον Τομέα Στρατηγικών Αναπτύξεων σύμφωνα με τις διατάξεις της παραγράφου (α) του εδαφίου (2) του άρθρου 23 και περιλαμβάνει ενημέρωση για τον διορισμό του Υπευθύνου Έργου, ακολούθως δε εισηγείται στο Υπουργικό Συμβούλιο, πλήρως και επαρκώς αιτιολογημένα, την έγκριση ή απόρριψη της αίτησης χαρακτηρισμού ανάπτυξης ως έργου στρατηγικής ανάπτυξης.  |
|  |  |
|  |  (2) Ο Υπουργός εισηγείται την έγκριση της αίτησης, νοουμένου ότι πιστοποιηθεί ότι ο αιτητής αποτελεί επιλέξιμο πρόσωπο σύμφωνα με τις διατάξεις του άρθρου 7 και η αίτησή του συνάδει με τις διατάξεις του άρθρου 8. |
|  |  |
|  |  (3) Η εισήγηση του Υπουργού προς το Υπουργικό Συμβούλιο για την έγκριση ή απόρριψη αίτησης χαρακτηρισμού ανάπτυξης ως έργου στρατηγικής ανάπτυξης υποβάλλεται εντός προθεσμίας δεκαπέντε (15) εργάσιμων ημερών από την ημερομηνία κατά την οποία ο Τομέας Στρατηγικών Αναπτύξεων παραδίδει στον Υπουργό την προβλεπόμενη στην παράγραφο (α) του εδαφίου (2) του άρθρου 23 έκθεση. |
|  |  |
|  |  (4) Η ανάπτυξη χαρακτηρίζεται ως έργο στρατηγικής ανάπτυξης ή η αίτηση χαρακτηρισμού ανάπτυξης ως έργου στρατηγικής ανάπτυξης απορρίπτεται, κατόπιν λήψης απόφασης του Υπουργικού Συμβουλίου. |
|  |  |
| Κατάλογος αδειοδότησης έργου στρατηγικής ανάπτυξης. | 11.-(1) Ο Τομέας Στρατηγικών Αναπτύξεων πληροφορεί τον αιτητή για τη ληφθείσα απόφαση και, σε περίπτωση που η ανάπτυξη χαρακτηριστεί ως έργο στρατηγικής ανάπτυξης, ετοιμάζει τον κατάλογο για αδειοδότηση του έργου στρατηγικής ανάπτυξης. |
|  |  |
|  |  (2) Ο κατάλογος που προβλέπεται στο εδάφιο (1)- |
|  |  |
|  | (α) | καθορίζει τις διοικητικές αρχές οι οποίες έχουν αρμοδιότητα στη διαδικασία αδειοδότησης έργου στρατηγικής ανάπτυξης και διαβούλευσης· |
|  |  |  |
|  | (β) | καθορίζει συγκεκριμένα χρονοδιαγράμματα για τη χορήγηση των απαιτούμενων αδειών από τις διοικητικές αρχές, με σκοπό την υλοποίηση και λειτουργία της ανάπτυξης· |
|  |  |  |
|  | (γ) | καθορίζει συγκεκριμένα χρονοδιαγράμματα για την υποβολή επιπρόσθετων στοιχείων από τον αιτητή· |
|  |  |  |
|  | (δ) | περιλαμβάνει πλήρη κατάλογο των απαιτούμενων μελετών για την αίτηση αδειοδότησης έργου στρατηγικής ανάπτυξης· |
|  |  |  |
|  | (ε) | περιλαμβάνει γνωμοδότηση ως προς την αναγκαιότητα υποβολής αίτησης για χορήγηση πολεοδομικής άδειας κατά παρέκκλιση των προνοιών ισχύοντος σχεδίου ανάπτυξης, σύμφωνα με τις διατάξεις του εδαφίου (2) του άρθρου 26 του περί Πολεοδομίας και Χωροταξίας Νόμου. |
|  |  |
|  |  (3) Η προθεσμία που αναφέρεται στην παράγραφο (β) του εδαφίου (2) δεν δύναται να υπερβαίνει συνολικά τους δώδεκα (12) μήνες: |
|  |  |
|  |  Νοείται ότι, στην εν λόγω προθεσμία δεν περιλαμβάνονται τα χρονικά διαστήματα κατά τα οποία αναμένεται από τον αιτητή να υποβάλει επιπλέον στοιχεία ή έγγραφα ή τροποποιητικά σχέδια, τα οποία κρίνονται απαραίτητα από διοικητική αρχή για να θεωρείται η αίτηση πλήρης, εντός των καθορισμένων προθεσμιών που αναφέρονται στον κατάλογο αδειοδότησης: |
|  |  |
|  |  Νοείται περαιτέρω ότι, στην προβλεπόμενη στην παράγραφο (β) του εδαφίου (2) προθεσμία δεν περιλαμβάνονται τα χρονικά διαστήματα που απαιτούνται για τη χορήγηση αδειών από διοικητικές αρχές οι οποίες αφορούν στη λειτουργία της ανάπτυξης και για τις οποίες προϋπόθεση αποτελεί η ολοκλήρωση έργων υποδομής. |
|  |  |
|  | ΜΕΡΟΣ ΙVΔΙΑΔΙΚΑΣΙΑ ΑΔΕΙΟΔΟΤΗΣΗΣ ΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
|  | ΚΕΦΑΛΑΙΟ I ΥΠΟΒΟΛΗ ΑΙΤΗΣΗΣ ΑΔΕΙΟΔΟΤΗΣΗΣ ΚΑΙ ΠΡΟΘΕΣΜΙΕΣ ΕΞΕΤΑΣΗΣ ΑΠΟ ΤΙΣ ΔΙΟΙΚΗΤΙΚΕΣ ΑΡΧΕΣ |
|  |  |
| Γενικές πρόνοιες αδειοδότησης. | 12.-(1) Ο αιτητής δύναται, με την παραλαβή της κοινοποιηθείσας απόφασης αναφορικά με την έγκριση της αίτησης χαρακτηρισμού ανάπτυξης ως έργου στρατηγικής ανάπτυξης και σε διαβούλευση με τον Υπεύθυνο Έργου, όπως κρίνεται αναγκαίο, να προβεί στην υποβολή αίτησης αδειοδότησης, νοουμένου ότι καταβάλει στις αρμόδιες διοικητικές αρχές τα απαιτούμενα τέλη ή/και δικαιώματα που προβλέπονται στην εκάστοτε εν ισχύι οικεία νομοθεσία για την αδειοδότηση και καταβάλλει επιπροσθέτως το εναπομείναν μέρος του τέλους διαχείρισης, σύμφωνα με τις διατάξεις του εδαφίου (5) του άρθρου 6. |
|  |  |
|  |  (2)(α) | Ο φάκελος της αίτησης αδειοδότησης διαβιβάζεται στον Υπεύθυνο Έργου, ο οποίος ελέγχει την πληρότητά της και ενημερώνει ανάλογα τον αιτητή σε περίπτωση που απαιτείται η υποβολή επιπρόσθετων στοιχείων ή/και εγγράφων. |
|  |  |  |
|  |  (β) | Ο Υπεύθυνος Έργου διαβιβάζει την αίτηση με όλα τα απαιτούμενα, κατά περίπτωση, δικαιολογητικά της αίτησης στον προϊστάμενο κάθε αρμόδιας διοικητικής αρχής που περιλαμβάνεται στον κατάλογο για αδειοδότηση του έργου στρατηγικής ανάπτυξης, ο οποίος υποχρεούται να ορίσει άτομο από την υπηρεσία της οποίας προΐσταται ως αρμόδιο για την έκδοση των απαιτούμενων αδειών ή/και γνωμοδοτήσεων ή/και για τη διαβούλευση που προβλέπεται στην εκάστοτε εν ισχύι οικεία νομοθεσία και μεριμνά, ώστε το προσωπικό της εν λόγω υπηρεσίας να προβαίνει χωρίς περαιτέρω καθυστέρηση στις επιβαλλόμενες για τον σκοπό αυτό ενέργειες, σύμφωνα με τις προβλεπόμενες αρμοδιότητές του. |
|  |  |  |
|  |  |  Νοείται ότι, ο αιτητής, πριν από την υποβολή αίτησης αδειοδότησης, δύναται να επιλέξει να διαβουλευθεί με τις διοικητικές αρχές που εμπλέκονται στη διαδικασία για σκοπούς χορήγησης των απαιτούμενων αδειών και περιλαμβάνονται στον κατάλογο για αδειοδότηση του έργου στρατηγικής ανάπτυξης: |
|  |  |  |
|  |  |  Νοείται περαιτέρω ότι, σε περίπτωση λήψης απόψεων από τις διοικητικές αρχές που περιλαμβάνονται στον κατάλογο για αδειοδότηση του έργου στρατηγικής ανάπτυξης πριν από την υποβολή αίτησης αδειοδότησης, η αδειοδοτούσα αρχή, νοουμένου ότι τα στοιχεία που έλαβαν υπόψη οι εν λόγω αρχές δεν διαφέρουν από τα στοιχεία που περιλαμβάνονται στην αίτηση αδειοδότησης, δεν διαβουλεύεται εκ νέου μαζί τους κατά τη διαδικασία χορήγησης των αδειών, με εξαίρεση τη διαδικασία που προβλέπεται στο Κεφάλαιο ΙΙΙ του Μέρους IV. |
|  |  |  |
|  |  (γ) | Οι διοικητικές αρχές οφείλουν να παρέχουν στον Υπεύθυνο Έργου κάθε αναγκαία ενημέρωση, έγγραφη ή προφορική, για το στάδιο στο οποίο βρίσκονται οι σχετικές διαδικασίες, τις τυχόν ελλείψεις του φακέλου και τον τρόπο συμπλήρωσης αυτών, καθώς και για τους λόγους της καθυστέρησης ή της αδυναμίας παροχής των αιτούμενων αδειών ή εγκρίσεων. |
|  |  |
| Προθεσμίες για την εξέταση της αίτησης αδειοδότησης. | 13.-(1) Αμέσως μετά την παραλαβή αίτησης αδειοδότησης, που υποβάλλεται στη διοικητική αρχή από τον Υπεύθυνο Έργου, αυτή προχωρεί με προκαταρκτική εξέτασή της, εντός πέντε (5) εργάσιμων ημερών από την παραλαβή της, ως προς τη συμπερίληψη σε αυτή όλων των απαραίτητων δικαιολογητικών, σύμφωνα με την εκάστοτε εν ισχύι οικεία νομοθεσία. |
|  |  |
|  |  (2) Εάν η αίτηση αδειοδότησης που αναφέρεται στο εδάφιο (1) είναι πλήρης, η διοικητική αρχή προχωρεί στην εξέτασή της χωρίς περαιτέρω καθυστέρηση και είναι υποχρεωμένη να εκδώσει την απόφασή της ή να διατυπώσει και να κοινοποιήσει τις τελικές της απόψεις, εντός της προθεσμίας που καθορίζεται στον κατάλογο για αδειοδότηση του έργου στρατηγικής ανάπτυξης. |
|  |  |
|  |  (3) Σε περίπτωση κατά την οποία η αίτηση δεν είναι πλήρης, η διοικητική αρχή δύναται να ζητήσει από τον αιτητή, μέσω του Υπευθύνου Έργου, όπως αυτός τη συμπληρώσει, υποβάλλοντας οποιεσδήποτε επιπρόσθετες πληροφορίες ή παρέχοντας προς αυτή τις απαραίτητες συμπληρωματικές διευκρινίσεις, μέσω του Υπευθύνου Έργου. |
|  |  |  |
|  |  (4)(α) | Η εξέταση όλων των αιτήσεων που είναι πλήρεις, περιλαμβανομένης και της διαδικασίας διαβούλευσης με άλλες αρχές , η οποία καθορίζεται με βάση Μνημόνιο Συνεργασίας το οποίο συνάπτεται από τον Υπουργό, απαιτείται όπως ολοκληρώνεται εντός της προθεσμίας που ορίζεται στον κατάλογο για αδειοδότηση του έργου στρατηγικής ανάπτυξης. |
|  |  |  |
|  | (β) | Η διάρκεια της προθεσμίας, σε περίπτωση ελλιπούς αίτησης, υπολογίζεται από την ημέρα υποβολής των αιτούμενων συμπληρωματικών πληροφοριών και επιπρόσθετων διευκρινίσεων από τον αιτητή και, σε περίπτωση ανάγκης αναθεώρησης της πρότασης πριν από τη λήψη τελικής απόφασης, από την ημέρα υποβολής των αναθεωρημένων σχεδιασμών. |
|  |  |
|  |  (5) Επιπροσθέτως των αναφερόμενων στο εδάφιο (4), σε περίπτωση που η διαδικασία εξέτασης αίτησης αδειοδότησης για την έκδοση άδειας ή τη διατύπωση των τελικών απόψεων δεν δύναται να ολοκληρωθεί εντός της καθορισμένης προθεσμίας, η διοικητική αρχή υποχρεούται να υποβάλει αίτηση στον Υπουργό πριν από τη λήξη της προθεσμίας, μέσω του Υπευθύνου Έργου, για την παράτασή της για εύλογο χρονικό διάστημα, αιτιολογώντας συγκεκριμένα την αδυναμία της να συμμορφωθεί με την εν λόγω προθεσμία. |
|  |  |
|  |  (6) Εκτός εάν λαμβάνεται η συγκατάθεση του Υπουργού για την παράταση της καθορισμένης προθεσμίας για την ολοκλήρωση της εξέτασης της αίτησης, η παράλειψη συμμόρφωσης οποιασδήποτε διοικητικής αρχής με την υποχρέωσή της η οποία προβλέπεται στο εδάφιο (4) γνωστοποιείται από τον Υπεύθυνο Έργου τόσο στον Υπουργό όσο και στον καθ’ ύλην αρμόδιο υπουργό για περαιτέρω ενέργειες. |
|  |  |
|  |  (7) Ανεξάρτητα από τις διατάξεις της εκάστοτε εν ισχύι οικείας νομοθεσίας, σε περίπτωση παρέλευσης της προθεσμίας που καθορίζεται στον κατάλογο για αδειοδότηση του έργου στρατηγικής ανάπτυξης για την ολοκλήρωση της εξέτασης της αίτησης, το Υπουργικό Συμβούλιο, με αιτιολογημένη απόφασή του, ύστερα από εισήγηση του Υπουργού, βεβαιώνει την παρέλευση της εν λόγω προθεσμίας και είτε αιτιολογημένα εκδίδει τη σχετική άδεια, είτε αιτιολογημένα απορρίπτει την αίτηση εντός διαστήματος ενός (1) μηνός. |
|  |  |
| Υποχρεώσεις αιτητή. | 14.-(1) Μετά την απόφαση του Υπουργικού Συμβουλίου για έγκριση αίτησης χαρακτηρισμού ανάπτυξης ως έργου στρατηγικής ανάπτυξης, ο αιτητής καταθέτει στον Τομέα Στρατηγικών Αναπτύξεων πλήρη στοιχεία, όπως αυτά απαιτούνται από την εκάστοτε ισχύουσα νομοθεσία, για την έγκριση και έκδοση των απαραίτητων αδειών για την πραγματοποίηση της ανάπτυξης την οποία αφορά η αίτηση αδειοδότησης, όπως προβλέπεται στο άρθρο 12. |
|  |  |
|  |  (2) Ο αιτητής διασφαλίζει ότι τα στοιχεία που υποβάλλει στις υπηρεσίες που είναι κατά νόμο αρμόδιες για τις αδειοδοτήσεις είναι πλήρη, ακριβή και αληθή και υποχρεούται να συνεργάζεται με τον Τομέα Στρατηγικών Αναπτύξεων, το Υπουργείο Εσωτερικών και τις διοικητικές αρχές, εφόσον κληθεί προς τούτο, προκειμένου να συμπληρωθούν τυχόν ελλιπή στοιχεία. |
|  |  |
|  |  (3) Οποιαδήποτε άδεια παραχωρείται από τις διοικητικές αρχές στον αιτητή δεν μεταβιβάζεται, εκτός εάν ληφθεί εκ των προτέρων η συγκατάθεση του Υπουργικού Συμβουλίου. |
|  |  |
| Αποχαρακτηρισμός έργου στρατηγικής ανάπτυξης. | 15. Με αιτιολογημένη απόφαση του Υπουργικού Συμβουλίου, κατόπιν σχετικής εισήγησης του Υπουργού, δύναται αναπτύξεις να αποχαρακτηριστούν από έργα στρατηγικής ανάπτυξης, σε περίπτωση κατά την οποία- |
|  |  |
|  | (α) | με τη λήξη της ισχύος των αδειών της ανάπτυξης, δεν υποβλήθηκαν αιτήσεις ανανέωσης αυτών και δεν πραγματοποιήθηκε η έναρξη υλοποίησης του έργου στρατηγικής ανάπτυξης· |
|  |  |  |
|  | (β) | διαπιστωθεί ότι ο αιτητής δεν έχει εκπληρώσει τις υποχρεώσεις του, σύμφωνα με τις διατάξεις του άρθρου 14· |
|  |  |  |
|  | (γ) | κατά τη διαδικασία εξέτασης των αιτήσεων για σκοπούς χορήγησης των αδειών, διαφάνηκε ότι δεν δύναται να υλοποιηθεί το έργο στρατηγικής ανάπτυξης· |
|  |  |  |
|  | (δ) | διαπιστωθεί ότι ο αιτητής δεν παρέχει τις πληροφορίες που απαιτούνται δυνάμει των διατάξεων του παρόντος Νόμου ή προβαίνει σε ψευδείς δηλώσεις κατά την παροχή τέτοιων πληροφοριών. |
|  |  |  |
|  | ΚΕΦΑΛΑΙΟ ΙΙΧΟΡΗΓΗΣΗ ΟΙΚΟΔΟΜΙΚΩΝ ΑΔΕΙΩΝ |
|  |  |
| Αρμοδιότητα χορήγησης οικοδομικών αδειών για έργο στρατηγικής ανάπτυξης. | 16.-(1) Ανεξάρτητα από τις διατάξεις του περί Πολεοδομίας και Χωροταξίας Νόμου και του περί Επαρχιακών Οργανισμών Αυτοδιοίκησης Νόμου, για τους σκοπούς του παρόντος Νόμου, ο Προϊστάμενος του Τομέα Στρατηγικών Αναπτύξεων ορίζεται ως αρμόδια αρχή για τη χορήγηση της πολεοδομικής άδειας. |
|  |  |
|  |  (2) Ανεξάρτητα από τις διατάξεις του περί Ρυθμίσεως Οδών και Οικοδομών Νόμου και του περί Επαρχιακών Οργανισμών Αυτοδιοίκησης Νόμου, για τις αναπτύξεις που προβλέπονται στον παρόντα Νόμο αρμόδια αρχή για σκοπούς εφαρμογής του περί Ρυθμίσεως Οδών και Οικοδομών Νόμου ορίζεται ο Προϊστάμενος του Τομέα Στρατηγικών Αναπτύξεων. |
|  |  |
| Διαδικασία χορήγησης πολεοδομικής άδειας και προθεσμίες. | 17.-(1) Η αίτηση για σκοπούς χορήγησης πολεοδομικής άδειας παραλαμβάνεται από τον Προϊστάμενο του Τομέα Στρατηγικών Αναπτύξεων και διαβιβάζεται για χειρισμό στον Υπεύθυνο Έργου. |
|  |  |
|  |  (2) Η αίτηση προωθείται χωρίς περαιτέρω καθυστέρηση σε όλες τις αρμόδιες διοικητικές αρχές, σύμφωνα με τον κατάλογο που προβλέπεται στην παράγραφο (α) του εδαφίου (2) του άρθρου 11. |
|  |  |
|  |  (3) Κάθε διοικητική αρχή, αμέσως μετά την παραλαβή της αίτησης στο πλαίσιο διαβούλευσης για τη χορήγηση πολεοδομικής άδειας, που υποβάλλεται σε αυτή από τον Προϊστάμενο του Τομέα Στρατηγικών Αναπτύξεων, προχωρεί με προκαταρκτική εξέταση της αίτησης, εντός πέντε (5) εργάσιμων ημερών από την παραλαβή της, ως προς το ότι αυτή περιλαμβάνει όλα τα απαραίτητα δικαιολογητικά σύμφωνα με την εκάστοτε εν ισχύι οικεία νομοθεσία. |
|  |  |
|  |  (4) Εάν η αίτηση χορήγησης πολεοδομικής άδειας είναι πλήρης, η διοικητική αρχή προχωρεί στην εξέτασή της χωρίς περαιτέρω καθυστέρηση και είναι υποχρεωμένη να διατυπώσει και να κοινοποιήσει τις τελικές της απόψεις στον Προϊστάμενο του Τομέα Στρατηγικών Αναπτύξεων εντός δεκαπέντε (15) εργάσιμων ημερών. |
|  |  |
|  |  (5) Σε περίπτωση κατά την οποία η προαναφερθείσα αίτηση δεν είναι πλήρης, η διοικητική αρχή, μέσω του Προϊσταμένου του Τομέα Στρατηγικών Αναπτύξεων, δύναται να ζητήσει από τον αιτητή να τη συμπληρώσει, υποβάλλοντας οποιεσδήποτε επιπρόσθετες πληροφορίες ή παρέχοντας προς αυτή τις απαραίτητες συμπληρωματικές διευκρινίσεις. |
|  |  |
|  |  (6)(α) | Ο αιτητής οφείλει να υποβάλει τις απαραίτητες συμπληρωματικές πληροφορίες και επιπρόσθετες διευκρινίσεις που προβλέπονται στο εδάφιο (5) στην αρμόδια διοικητική αρχή, μέσω του Υπευθύνου Έργου. |
|  |  |  |
|  |  (β) | Η διοικητική αρχή, αφού επιβεβαιώσει ότι η αίτηση θεωρείται πλήρης, ενημερώνει τον Προϊστάμενο του Τομέα Στρατηγικών Αναπτύξεων, εντός δεκαπέντε (15) εργάσιμων ημερών, για τις τελικές της απόψεις. |
|  |  |
|  |  (7) Το χρονοδιάγραμμα που προβλέπεται στα εδάφια (4) και (6) δεν εφαρμόζεται όσον αφορά στη διαδικασία έκδοσης γνωμοδότησης της Περιβαλλοντικής Αρχής, για την οποία ισχύουν τα προβλεπόμενα στις διατάξεις των άρθρων 20 και 21. |
|  |  |
|  |  (8) Με βάση τον κατάλογο για αδειοδότηση του έργου στρατηγικής ανάπτυξης, ο Προϊστάμενος του Τομέα Στρατηγικών Αναπτύξεων και ο Διευθυντής του Τμήματος Περιβάλλοντος καθορίζουν τις διοικητικές αρχές οι οποίες- |
|  |  |
|  | (α) | καλούνται σε διαβούλευση από τον Προϊστάμενο του Τομέα Στρατηγικών Αναπτύξεων και τον Διευθυντή του Τμήματος Περιβάλλοντος παράλληλα· |
|  |  |  |
|  | (β) | καλούνται σε διαβούλευση μόνο από τον Προϊστάμενο του Τομέα Στρατηγικών Αναπτύξεων· |
|  |  |  |
|  | (γ) | καλούνται σε διαβούλευση μόνο από το Τμήμα Περιβάλλοντος, σύμφωνα με τη διαδικασία που προβλέπεται στο Κεφάλαιο ΙΙΙ του Μέρους IV. |
|  |  |  |
|  |  (9) Ο Προϊστάμενος του Τομέα Στρατηγικών Αναπτύξεων ζητεί απόψεις από τις διοικητικές αρχές που προβλέπονται στο εδάφιο (8), διευκρινίζοντας ότι οι διοικητικές αρχές που αναφέρονται στην παράγραφο (γ) του εδαφίου (8) οφείλουν να υποβάλουν αποκλειστικά στο Τμήμα Περιβάλλοντος τις απόψεις τους όσον αφορά στα περιβαλλοντικά θέματα για τους σκοπούς της διαδικασίας που προβλέπεται στο Κεφάλαιο ΙΙΙ του Μέρους IV, ενώ οποιεσδήποτε άλλες απόψεις υποβάλλονται αποκλειστικά στον Προϊστάμενο του Τομέα Στρατηγικών Αναπτύξεων για σκοπούς χορήγησης της πολεοδομικής άδειας. |
|  |  |
|  |  (10) Οι διοικητικές αρχές οι οποίες σύμφωνα με το εδάφιο (8) οφείλουν όπως υποβάλλουν απόψεις προς τον Τομέα Στρατηγικών Αναπτύξεων υποχρεούνται να ακολουθήσουν τη διαδικασία που προβλέπεται στα εδάφια (3) έως (6). |
|  |  |
|  |  (11) (α) | Εφόσον υποβληθούν στην πολεοδομική αρχή οι απόψεις όλων των διοικητικών αρχών εντός του πλαισίου της διαδικασίας που προβλέπεται στα εδάφια (1) έως (6), κατάλληλα εξουσιοδοτημένοι εκπρόσωποι των διοικητικών αρχών, περιλαμβανομένης της οικείας τοπικής αρχής, καθώς και ο Υπεύθυνος Έργου, συμμετέχουν σε συνεδρίαση που δύναται να συγκαλέσει η αδειοδοτούσα αρχή για συζήτηση με τον αιτητή των προϋποθέσεων για τη χορήγηση πολεοδομικής άδειας. |
|  |  |  |
|  |  (β) | Η συνεδρίαση συγκαλείται εντός δέκα (10) εργάσιμων ημερών, το αργότερο, ύστερα από την ολοκλήρωση των διαδικασιών που προβλέπονται στα εδάφια (1) έως (6). |
|  |  |
|  |  (12) Εφόσον ο αιτητής υιοθετήσει στον σχεδιασμό της μελέτης τις προϋποθέσεις που τέθηκαν στο πλαίσιο της συζήτησης κατά τη συνεδρία που αναφέρεται στο εδάφιο (11) και τις οποίες ο Προϊστάμενος του Τομέα Στρατηγικών Αναπτύξεων προτίθεται να περιλάβει στους όρους της πολεοδομικής άδειας ή να απαιτήσει όπως υλοποιηθούν πριν από τη χορήγηση αυτής, ο αιτητής υποβάλλει αναθεωρημένη πρόταση. |
|  |  |
|  |  (13) Με την ολοκλήρωση της συνεδρίας που αναφέρεται στο εδάφιο (11) και την επικύρωση των πρακτικών αυτής, τα οποία εγκρίνονται εντός δέκα (10) εργάσιμων ημερών, δεν είναι δυνατό να υποβληθούν επιπλέον απόψεις και να επιβληθούν επιπλέον απαιτήσεις στο πλαίσιο της αξιολόγησης της πολεοδομικής αδειοδότησης από τις διοικητικές αρχές, εκτός εάν αυτές προκύπτουν από τον αναθεωρημένο σχεδιασμό ή από επιπλέον στοιχεία που έχουν υποβληθεί από τον αιτητή αναφορικά με την πολεοδομική αίτηση. |
|  |  |
|  |  (14) Σε κάθε περίπτωση, εφόσον υποβληθούν τυχόν απαιτούμενα συμπληρωματικά στοιχεία από τον αιτητή σύμφωνα με τις διατάξεις του εδαφίου (6), καθώς και των εδαφίων (12) και (13), όπου αυτό εφαρμόζεται, οι διοικητικές αρχές ενημερώνουν την πολεοδομική αρχή, εντός δεκαπέντε (15) εργάσιμων ημερών, για τις τελικές τους απόψεις, σύμφωνα με τη διαδικασία η οποία προβλέπεται στα εδάφια (1) έως (6), καθώς και στα εδάφια (11) έως (13), όπου αυτό εφαρμόζεται, ενώ οι απόψεις κοινοποιούνται στην οικεία τοπική αρχή. |
|  |  |
|  |  (15) Με την παρέλευση της προθεσμίας των δεκαπέντε (15) εργάσιμων ημερών που προβλέπεται στο εδάφιο (4) για την υποβολή τελικών απόψεων, εκτός εάν ο Προϊστάμενος του Τομέα Στρατηγικών Αναπτύξεων συγκατατεθεί σε παράτασή της, τεκμαίρεται ότι η εν λόγω διοικητική αρχή συμφωνεί με τη χορήγηση πολεοδομικής άδειας χωρίς να θέσει άλλους όρους. |
|  |  |
|  |  (16) Σε περίπτωση που εντός της προθεσμίας που προβλέπεται στα εδάφια (4) και (6) τοπική αρχή, στα διοικητικά όρια της οποίας χωροθετείται η ανάπτυξη, θέσει όρους για τη χορήγηση της πολεοδομικής άδειας, οι οποίοι συνάδουν με γενική απόφαση ή πολιτική της εν λόγω τοπικής αρχής που λήφθηκε ή υιοθετήθηκε τουλάχιστον έξι (6) μήνες πριν από τη λήψη της αίτησης χαρακτηρισμού ανάπτυξης ως έργου στρατηγικής ανάπτυξης, οι εν λόγω όροι περιλαμβάνονται υποχρεωτικά στους τελικούς όρους της πολεοδομικής άδειας. |
|  |  |
|  |  (17) Η λήψη απόφασης ή η υιοθέτηση πολιτικής από την τοπική αρχή που αναφέρεται στο εδάφιο (16) επιβεβαιώνεται από επίσημα πρακτικά συνεδρίας του οικείου αρμόδιου οργάνου. |
|  |  |
|  |  (18) Εφόσον ολοκληρωθεί και η διαδικασία του Κεφαλαίου ΙΙΙ του Μέρους IV, όταν αυτό απαιτείται, καθώς και δοθεί θετική γνωμοδότηση από την Περιβαλλοντική Αρχή, ο Προϊστάμενος του Τομέα Στρατηγικών Αναπτύξεων- |
|  |  |
|  | (α) | αποφασίζει το αργότερο εντός δεκαπέντε (15) εργάσιμων ημερών από την ολοκλήρωση της διαδικασίας που προβλέπεται στο εδάφιο (14) ή το αργότερο εντός δεκαπέντε (15) εργάσιμων ημερών από την ολοκλήρωση της διαδικασίας του Κεφαλαίου ΙΙΙ του Μέρους IV, για τη χορήγηση πολεοδομικής άδειας, με όρους ή χωρίς, ή για την απόρριψη της αίτησης για χορήγηση πολεοδομικής άδειας· |
|  |  |  |
|  | (β) | εάν απαιτείται υποβολή αίτησης για χορήγηση πολεοδομικής άδειας κατά παρέκκλιση των προνοιών ισχύοντος σχεδίου ανάπτυξης, σύμφωνα με το εδάφιο (2) του άρθρου 26 του περί Πολεοδομίας και Χωροταξίας Νόμου, αποστέλλει χωρίς περαιτέρω καθυστέρηση εμπεριστατωμένη έκθεση στο Συμβούλιο Μελέτης Παρεκκλίσεων, όπως προβλέπεται στην παράγραφο (8) του Κανονισμού 13 των περί Πολεοδομίας και Χωροταξίας (Παρεκκλίσεις) Κανονισμών. |
|  |  |
|  |  (19) Σε περίπτωση υποβολής αίτησης για χορήγηση πολεοδομικής άδειας κατά παρέκκλιση των διατάξεων του ισχύοντος σχεδίου ανάπτυξης, σύμφωνα με τον Κανονισμό 13 των περί Πολεοδομίας και Χωροταξίας (Παρεκκλίσεις) Κανονισμών, η μελέτη της αίτησης από το Συμβούλιο Μελέτης Παρεκκλίσεων και η υποβολή έκθεσης προς το Υπουργικό Συμβούλιο ολοκληρώνεται εντός προθεσμίας τριών (3) μηνών από την ημερομηνία αποστολής της εμπεριστατωμένης έκθεσης που προβλέπεται στην παράγραφο (β) του εδαφίου (18) στο Συμβούλιο Μελέτης Παρεκκλίσεων, όπως προβλέπεται στην παράγραφο (8) του Κανονισμού 13 των περί Πολεοδομίας και Χωροταξίας (Παρεκκλίσεις) Κανονισμών: |
|  |  |
|  |  Νοείται ότι, σε περίπτωση που απαιτείται η διεξαγωγή δημόσιας ακρόασης σύμφωνα με τον Κανονισμό 16 των περί Πολεοδομίας και Χωροταξίας (Παρεκκλίσεις) Κανονισμών, η υποβολή έκθεσης προς το Υπουργικό Συμβούλιο ολοκληρώνεται εντός προθεσμίας τεσσάρων (4) μηνών: |
|  |  |
|  |  Νοείται περαιτέρω ότι, ο χρόνος μελέτης της πολεοδομικής αίτησης κατά παρέκκλιση επιμηκύνεται σε συνάρτηση με τον χρόνο λήψης απόφασης από το Υπουργικό Συμβούλιο. |
|  |  |
| Διαδικασία χορήγησης άδειας οικοδομής και προθεσμίες. | 18.-(1)(α) | Εφόσον υποβληθεί αίτηση από τον αιτητή στον Προϊστάμενο του Τομέα Στρατηγικών Αναπτύξεων, για σκοπούς χορήγησης άδειας οικοδομής, αυτή διαβιβάζεται σε αρμόδιο λειτουργό για χειρισμό. |
|  |  |  |
|  |  (β) | Ο Προϊστάμενος του Τομέα Στρατηγικών Αναπτύξεων, εάν κρίνεται απαραίτητο, ζητεί εντός πέντε (5) εργάσιμων ημερών, το αργότερο, την υποβολή αναθεωρημένης πρότασης, λόγω μη υιοθέτησης όρων που τέθηκαν στην πολεοδομική άδεια. |
|  |  |
|  |  (2) Με βάση τον κατάλογο για αδειοδότηση του έργου στρατηγικής ανάπτυξης, ο Προϊστάμενος του Τομέα Στρατηγικών Αναπτύξεων ζητεί από τις διοικητικές αρχές ενημέρωση, εντός πέντε (5) εργάσιμων ημερών, κατά πόσο απαιτούνται συμπληρωματικές πληροφορίες ή/και επιπρόσθετες διευκρινίσεις από τον αιτητή ή/και αναθεώρηση της αίτησης, ώστε αυτή να θεωρείται πλήρης ως προς το ότι περιλαμβάνει όλα τα απαραίτητα δικαιολογητικά σύμφωνα με την εκάστοτε εν ισχύι οικεία νομοθεσία.  |
|  |  |
|  |  (3) Εφόσον ο αιτητής υποβάλει τις απαραίτητες συμπληρωματικές πληροφορίες και επιπρόσθετες διευκρινίσεις, όπως προβλέπεται στο εδάφιο (2), και η αίτηση θεωρείται πλήρης, κατάλληλα εξουσιοδοτημένοι εκπρόσωποι των διοικητικών αρχών και ο Υπεύθυνος Έργου συμμετέχουν σε συνεδρία την οποία δύναται να συγκαλέσει ο Προϊστάμενος του Τομέα Στρατηγικών Αναπτύξεων για συζήτηση αναφορικά με τη χορήγηση άδειας οικοδομής. |
|  |  |
|  |  (4) Εφόσον ο αιτητής υιοθετήσει στον σχεδιασμό της μελέτης του τις προϋποθέσεις που τέθηκαν στο πλαίσιο της συζήτησης κατά τη συνεδρία που αναφέρεται στο εδάφιο (3) και τις οποίες ο Προϊστάμενος του Τομέα Στρατηγικών Αναπτύξεων προτίθεται να περιλάβει στους όρους της άδειας οικοδομής ή να απαιτήσει όπως υλοποιηθούν πριν από τη χορήγηση αυτής, ο αιτητής υποβάλλει αναθεωρημένη πρόταση και Προϊστάμενος του Τομέα Στρατηγικών Αναπτύξεων δύναται να συγκαλέσει δεύτερη συνεδρία, με τη συμμετοχή κατάλληλα εξουσιοδοτημένων εκπροσώπων των διοικητικών αρχών για συζήτηση των τελικών προϋποθέσεων, εάν και εφόσον υφίστανται, για την χορήγηση άδειας οικοδομής. |
|  |  |
|  |  (5) Με την ολοκλήρωση της συνεδρίας που αναφέρεται στο εδάφιο (4) και την επικύρωση των πρακτικών, τα οποία εγκρίνονται εντός δέκα (10) εργάσιμων ημερών, δεν είναι δυνατό να υποβληθούν επιπλέον απόψεις και να επιβληθούν επιπλέον απαιτήσεις στο πλαίσιο της αξιολόγησης της οικοδομικής αδειοδότησης από τις διοικητικές αρχές, εκτός εάν αυτές προκύπτουν από τον αναθεωρημένο σχεδιασμό ή από επιπλέον στοιχεία που έχουν υποβληθεί από τον αιτητή αναφορικά με την οικοδομική αίτηση. |
|  |  |
|  |  (6) Σε κάθε περίπτωση, οι διοικητικές αρχές ενημερώνουν τον Προϊστάμενο του Τομέα Στρατηγικών Αναπτύξεων, εντός δεκαπέντε (15) εργάσιμων ημερών, για τις τελικές τους απόψεις: |
|  |  |
|  |  Νοείται ότι, σε περίπτωση σύγκλησης συνεδρίας από τον Προϊστάμενο του Τομέα Στρατηγικών Αναπτύξεων σύμφωνα με το εδάφιο (3), η περίοδος των δεκαπέντε (15) εργάσιμων ημερών αρχίζει από την ολοκλήρωση των διαδικασιών που προβλέπονται στα εδάφια (4) και (5).  |
|  |  |
|  |  (7) Με την παρέλευση της προθεσμίας των δεκαπέντε (15) εργάσιμων ημερών που προβλέπεται στο εδάφιο (6) για την υποβολή τελικών απόψεων, εκτός εάν ο Προϊστάμενος του Τομέα Στρατηγικών Αναπτύξεων συγκατατεθεί σε παράτασή της, τεκμαίρεται ότι η εν λόγω διοικητική αρχή συμφωνεί με τη χορήγηση άδειας οικοδομής χωρίς να θέσει όρους. |
|  |  |
|  |  (8) Σε περίπτωση που, εντός της προθεσμίας που προβλέπεται στο εδάφιο (6), τοπική αρχή, στα διοικητικά όρια της οποίας χωροθετείται η ανάπτυξη, θέσει όρους για τη χορήγηση της οικοδομικής άδειας, οι οποίοι συνάδουν με γενική απόφαση ή πολιτική της εν λόγω τοπικής αρχής που λήφθηκε ή υιοθετήθηκε τουλάχιστον έξι (6) μήνες πριν από τη λήψη της αίτησης χαρακτηρισμού ανάπτυξης ως έργου στρατηγικής ανάπτυξης, οι εν λόγω όροι περιλαμβάνονται υποχρεωτικά στους τελικούς όρους της άδειας οικοδομής. |
|  |  |
|  |  (9) Η λήψη απόφασης ή η υιοθέτηση πολιτικής από την τοπική αρχή, όπως προβλέπεται στο εδάφιο (8), επιβεβαιώνεται από επίσημα πρακτικά συνεδρίας του οικείου αρμόδιου οργάνου. |
|  |  |
|  |  (10) Με την ολοκλήρωση της διαδικασίας που προβλέπεται στο παρόν άρθρο, ο Προϊστάμενος του Τομέα Στρατηγικών Αναπτύξεων εκδίδει άδεια οικοδομής ή απορρίπτει την αίτηση, εντός της προθεσμίας που περιλαμβάνεται στον κατάλογο, σύμφωνα με τις διατάξεις του άρθρου 11, κατόπιν ολοκλήρωσης των προβλεπόμενων διαδικασιών στα εδάφια (4) και (6). |
|  |  |
| Ιεραρχική προσφυγή. | 19.-(1) Ανεξάρτητα από τις διατάξεις του περί Πολεοδομίας και Χωροταξίας Νόμου και του περί Ρυθμίσεως Οδών και Οικοδομών Νόμου, σε περίπτωση που αίτηση αδειοδότησης έργου στρατηγικής ανάπτυξης απορριφθεί ή χορηγηθεί άδεια με όρους, ο αιτητής δύναται, εάν θεωρεί ότι τα νόμιμα συμφέροντά του βλάπτονται από την απόρριψη ή χορήγηση της άδειας με όρους, σύμφωνα με τις διατάξεις των άρθρων 16 έως 18, να ασκήσει ιεραρχική προσφυγή κατά της απόφασης του Προϊσταμένου του Τομέα Στρατηγικών Αναπτύξεων στο Υπουργικό Συμβούλιο, εντός είκοσι μίας (21) εργάσιμων ημερών: |
|  |  |
|  |  Νοείται ότι, σε περίπτωση που ο αιτητής θεωρεί ότι τα νόμιμα συμφέροντά του βλάπτονται από την απόφαση απόρριψης χορήγησης άδειας λόγω αρνητικής γνωμοδότησης της Περιβαλλοντικής Αρχής ή από τη χορήγηση άδειας με όρους που προήλθαν από τη συμπερίληψη ουσιωδών όρων της γνωμοδότησης της Περιβαλλοντικής Αρχής, σύμφωνα με τις διατάξεις των εδαφίων (10) και (12) του άρθρου 21, εφαρμόζεται το άρθρο 48 του περί της Εκτίμησης των Επιπτώσεων στο Περιβάλλον από Ορισμένα Έργα Νόμου. |
|  |  |
|  |  (2) Εάν ασκηθεί ιεραρχική προσφυγή σύμφωνα με τις διατάξεις του εδαφίου (1), το Υπουργικό Συμβούλιο δύναται να-  |
|  |  |
|  | (α) | επικυρώσει την προσβληθείσα απόφαση, |
|  |  |  |
|  | (β) | ακυρώσει την προσβληθείσα απόφαση, |
|  |  |  |
|  | (γ) | ακυρώσει ή τροποποιήσει οποιοδήποτε μέρος της προσβληθείσας απόφασης, ή |
|  |  |  |
|  | (δ) | επιληφθεί της αίτησης ως εάν αυτή είχε υποβληθεί εξαρχής στο Υπουργικό Συμβούλιο. |
|  |  |
|  |  (3) To Υπουργικό Συμβούλιο εξετάζει κάθε ιεραρχική προσφυγή που ασκείται δυνάμει του εδαφίου (1) και παρέχει δικαίωμα ακρόασης στο επηρεαζόμενο πρόσωπο ή δίδει σε αυτό την ευκαιρία να υποστηρίξει γραπτώς περαιτέρω τους λόγους στους οποίους στηρίζεται η ιεραρχική προσφυγή. |
|  |  |
|  |  (4) Το Υπουργικό Συμβούλιο αποφασίζει για κάθε προσφυγή και τεκμηριώνει την απόφασή του, η οποία εκδίδεται εντός ενενήντα (90) εργάσιμων ημερών από την ημερομηνία άσκησης της ιεραρχικής προσφυγής και κοινοποιείται στον αιτητή και στον Προϊστάμενο του Τομέα Στρατηγικών Αναπτύξεων.  |
|  |  |
|  |  (5) Η απόφαση του Προϊσταμένου του Τομέα Στρατηγικών Αναπτύξεων, για απόρριψη της αίτησης αδειοδότησης έργου στρατηγικής ανάπτυξης ή για τη χορήγηση άδειας με όρους, δεν καθίσταται εκτελεστή πριν από την πάροδο της προβλεπόμενης στο εδάφιο (1) προθεσμίας για άσκηση ιεραρχικής προσφυγής και, σε περίπτωση άσκησης ιεραρχικής προσφυγής, πριν από την έκδοση της απόφασης του Υπουργικού Συμβουλίου, η οποία εκδίδεται σύμφωνα με την προθεσμία η οποία προβλέπεται στο εδάφιο (4). |
|  |  |
|  | ΚΕΦΑΛΑΙΟ ΙΙΙΕΚΤΙΜΗΣΗ ΕΠΙΠΤΩΣΕΩΝ ΣΤΟ ΠΕΡΙΒΑΛΛΟΝ |
|  |  |
| Μελέτεςαναφορικά με το περιβάλλον.153(I) του 2003131(I) του 2006113(I) του 201267(I) του 2015. | 20.-(1) Ο Προϊστάμενος του Τομέα Στρατηγικών Αναπτύξεων, στο πλαίσιο εξέτασης της αίτησης για χορήγηση πολεοδομικής άδειας, ζητεί από τον αιτητή τη διεξαγωγή και κατάθεση Μελέτης Εκτίμησης Επιπτώσεων στο Περιβάλλον, σύμφωνα με τις διατάξεις του περί της Εκτίμησης των Επιπτώσεων στο Περιβάλλον από Ορισμένα Έργα Νόμο, καθώς και Μελέτης Ειδικής Οικολογικής Αξιολόγησης, εάν η προτεινόμενη ανάπτυξη αφορά σε έργο που ενδέχεται να επηρεάσει περιοχή του Δικτύου Φύση 2000, σύμφωνα με τις διατάξεις του περί Προστασίας και Διαχείρισης της Φύσης και της Άγριας Ζωής Νόμου: |
|  |  |
| Επίσημη Εφημερίδα, Παράρτημα Τρίτο (Ι)ː8.4.2022. |  Νοείται ότι, ο αιτητής καταβάλλει στην Περιβαλλοντική Αρχή τα τέλη που προβλέπονται στο περί της Εκτίμησης των Επιπτώσεων στο Περιβάλλον από Ορισμένα Έργα (Τέλη και Επιβαρύνσεις) Διάταγμα του 2022, όπως αυτό εκάστοτε τροποποιείται ή αντικαθίσταται. |
|  |  |
|  |  (2) Το περιεχόμενο των προβλεπόμενων στο εδάφιο (1) μελετών καθορίζεται γραπτώς με οδηγίες της Περιβαλλοντικής Αρχής, ως προς το εύρος και το περιεχόμενό τους και για τον σκοπό αυτό ο Τομέας Στρατηγικών Αναπτύξεων, στο πλαίσιο της προετοιμασίας του καταλόγου για αδειοδότηση του έργου στρατηγικής ανάπτυξης, σύμφωνα με το εδάφιο (1) του άρθρου 11, υποβάλλει στην Περιβαλλοντική Αρχή αίτηση που να συνοδεύεται από τα ακόλουθα: |
|  |  |
|  | (α) | Χωρομετρικό σχέδιο στο οποίο υποδεικνύεται η ακίνητη ιδιοκτησία στην οποία πρόκειται να εκτελεστεί η ανάπτυξη· |
|  |  |  |
|  | (β) | συνοπτική περιγραφή της φύσης, του τύπου, της έκτασης και του όγκου του έργου στρατηγικής ανάπτυξης· |
|  |  |  |
|  | (γ) | τις ενδεχόμενες επιπτώσεις στο περιβάλλον· |
|  |  |  |
|  | (δ) | οποιεσδήποτε άλλες σχετικές πληροφορίες τις οποίες ο αιτητής κρίνει σκόπιμες ή αναγκαίες. |
|  |  |
|  |  (3) Η Περιβαλλοντική Αρχή εξετάζει την αίτηση και παρέχει τις σχετικές οδηγίες για το εύρος και τη λεπτομέρεια των πληροφοριών που απαιτείται να περιληφθούν στις μελέτες, εντός δεκαπέντε (15) εργάσιμων ημερών από την παραλαβή της αίτησης: |
|  |  |
|  |  Νοείται ότι, η Περιβαλλοντική Αρχή διατηρεί το δικαίωμα, ύστερα από την παραλαβή της αίτησης που προβλέπεται στις διατάξεις του εδαφίου (2), να διαβουλεύεται με τον Τομέα Στρατηγικών Αναπτύξεων και να ζητεί οποιεσδήποτε επιπρόσθετες πληροφορίες αναφορικά με την ανάπτυξη ή αναφορικά με οποιεσδήποτε επιπτώσεις τις οποίες η εκτέλεση και λειτουργία της δυνατό να επιφέρουν στο περιβάλλον. |
|  |  |
|  |  (4) Το περιεχόμενο των μελετών που προβλέπονται στο εδάφιο (1), το οποίο υποβάλλει ο αιτητής, απαιτείται να συνάδει με τις διατάξεις του περί της Εκτίμησης των Επιπτώσεων στο Περιβάλλον από Ορισμένα Έργα Νόμου και ειδικότερα με τις διατάξεις για δημόσια διαβούλευση και δημόσια παρουσίαση εκ μέρους του αιτητή, καθώς και με τις διατάξεις του περί Προστασίας και Διαχείρισης της Φύσης και της Άγριας Ζωής Νόμου. |
|  |  |
| Διαδικασία εξέτασης μελετών. | 21.-(1) Ανεξάρτητα από τις προβλεπόμενες διαδικασίες στον περί της Εκτίμησης των Επιπτώσεων στο Περιβάλλον από Ορισμένα Έργα Νόμο, το Τμήμα Περιβάλλοντος εξετάζει, χωρίς καθυστέρηση, κατά πόσο οι πληροφορίες που περιέχονται στη Μελέτη Εκτίμησης Επιπτώσεων στο Περιβάλλον και στη Μελέτη Ειδικής Οικολογικής Αξιολόγησης είναι επαρκείς και, εάν κρίνει ότι δεν είναι επαρκείς, δύναται, εντός δέκα (10) εργάσιμων ημερών, μέσω του Διευθυντή του Τμήματος Περιβάλλοντος, να ζητήσει από τον αιτητή, με κοινοποίηση στον Υπεύθυνο Έργου, όπως καταθέσει, μέσα σε εύλογο χρονικό διάστημα, οποιεσδήποτε επιπρόσθετες πληροφορίες αναφορικά με το έργο στρατηγικής ανάπτυξης ή τις επιπτώσεις που αυτό ενδέχεται να επιφέρει στο περιβάλλον. |
|  |  |
|  |  (2) Ο αιτητής οφείλει όπως, ταυτόχρονα με την υποβολή των μελετών που αναφέρονται στο εδάφιο (1) του άρθρου 20, προβεί σε δημοσίευση γνωστοποίησης της αίτησης σε δύο (2) τουλάχιστον ημερήσιες εφημερίδες που κυκλοφορούν στη Δημοκρατία.  |
|  |  |
|  |  (3) Όλες οι πληροφορίες που κατατίθενται από τον αιτητή στο πλαίσιο της Μελέτης Εκτίμησης Επιπτώσεων στο Περιβάλλον αναρτώνται στην ιστοσελίδα του Τμήματος Περιβάλλοντος και είναι διαθέσιμες στο αρχείο του Τμήματος Περιβάλλοντος και το αργότερο εντός είκοσι (20) εργάσιμων ημερών από την πιο πάνω δημοσίευση οποιοδήποτε πρόσωπο δύναται να υποβάλει στον Διευθυντή του Τμήματος Περιβάλλοντος απόψεις ή παραστάσεις για το περιεχόμενό της ή αναφορικά με τις επιπτώσεις που η εκτέλεση ή λειτουργία του έργου ενδέχεται να επιφέρει στο περιβάλλον και οι εν λόγω απόψεις ή παραστάσεις λαμβάνονται υπόψη στην αξιολόγηση της Μελέτης Εκτίμησης Επιπτώσεων στο Περιβάλλον, καθώς και στην έκδοση της σχετικής γνωμοδότησης.  |
|  |  |
|  |  (4) Όταν ο Διευθυντής του Τμήματος Περιβάλλοντος διαπιστώσει ότι οι πληροφορίες που βρίσκονται ενώπιον του είναι επαρκείς, προχωρεί, χωρίς περαιτέρω καθυστέρηση, σε αξιολόγηση της Μελέτης Εκτίμησης Επιπτώσεων στο Περιβάλλον και της Μελέτης Ειδικής Οικολογικής Αξιολόγησης: |
|  |  |
|  |  Νοείται ότι, σε περίπτωση που η Μελέτη Ειδικής Οικολογικής Αξιολόγησης, η οποία ετοιμάζεται και αξιολογείται σύμφωνα με τις διατάξεις του περί Προστασίας και Διαχείρισης της Φύσης και της Άγριας Ζωής Νόμου, καταδείξει μη αναστρέψιμες επιπτώσεις στην περιοχή του Δικτύου Φύση 2000, το έργο απορρίπτεται. |
|  |  |
|  |  (5) Ανάλογα με το είδος του έργου, τα χαρακτηριστικά του περιβάλλοντος στο οποίο χωροθετείται το έργο και τις αναμενόμενες επιπτώσεις σε αυτό, ο Διευθυντής του Τμήματος Περιβάλλοντος ζητεί, ανάλογα με την περίπτωση, τα ακόλουθα: |
|  |  |
|  | (α) | Τις εξειδικευμένες γνώσεις των αρμόδιων υπηρεσιών και ειδικότερα του Τμήματος Επιθεώρησης Εργασίας, του Τμήματος Δασών, του Τμήματος Αναπτύξεως Υδάτων, του Τμήματος Γεωλογικής Επισκόπησης, του Τμήματος Αλιείας και Θαλασσίων Ερευνών και της Υπηρεσίας Θήρας και Πανίδας· |
|  |  |  |
|  | (β) | τις απόψεις των τοπικών αρχών, οργανωμένων συνόλων, μη κυβερνητικών οργανισμών ή/και εξειδικευμένων ατόμων. |
|  |  |
|  |  (6) Ο Διευθυντής του Τμήματος Περιβάλλοντος δύναται να ζητήσει από τις αρμόδιες αρχές που αναφέρονται στο εδάφιο (5) ενημέρωση, εντός πέντε (5) εργάσιμων ημερών από την αποστολή των απόψεων, τυχόν απαιτούμενες συμπληρωματικές πληροφορίες.  |
|  |  |
|  |  (7) Οι εξειδικευμένες γνώσεις και απόψεις δύναται να ζητηθούν ηλεκτρονικά, μέσω επιστολής, ή στο πλαίσιο συνεδρίασης και κατατίθενται στο Τμήμα Περιβάλλοντος, εντός δεκαπέντε (15) εργάσιμων ημερών από την ημερομηνία κατά την οποία ζητούνται οι εν λόγω εξειδικευμένες γνώσεις ή απόψεις. |
|  |  |
|  |  (8) Για την υποβολή απόψεων σύμφωνα με τις διατάξεις των παραγράφων (α) και (β) του εδαφίου (5) απαιτείται να τηρείται η προθεσμία που προβλέπεται εδάφιο (7), εκτός εάν ο Διευθυντής του Τμήματος Περιβάλλοντος συγκατατεθεί ρητά σε πλήρως αιτιολογημένο αίτημα παράτασης από μέρους της εκάστοτε αρμόδιας αρχής. |
|  |  |  |
|  |  (9)(α) | Ο Διευθυντής του Τμήματος Περιβάλλοντος, αφού λάβει υπόψη τις εισηγήσεις των εξειδικευμένων υπηρεσιών και οποιεσδήποτε απόψεις ή/και παραστάσεις, τηρουμένων των διατάξεων του εδαφίου (8), προχωρεί σε αξιολόγηση και ετοιμάζει σχετική γνωμοδότηση, πλήρως αιτιολογημένη, την οποία διαβιβάζει στον Προϊστάμενο του Τομέα Στρατηγικών Αναπτύξεων εντός ενός (1) μηνός από την ημερομηνία ολοκλήρωσης της διαδικασίας που προβλέπεται στα εδάφια (5) έως (7). |
|  |  |  |
|  | (β) | Εάν το έργο επηρεάζει περιοχή του Δικτύου Φύση 2000, η γνωμοδότηση ετοιμάζεται εντός δύο (2) μηνών από την ημερομηνία ολοκλήρωσης της διαδικασίας που προβλέπεται στα εδάφια (5) έως (7): |
|  |  |  |
|  | (γ)  | Ο Προϊστάμενος του Τομέα Στρατηγικών Αναπτύξεων δύναται να συγκατατεθεί σε παράταση των προθεσμιών που προβλέπονται στο παρόν εδάφιο, τίθενται στο παρόν εδάφιο, κατόπιν υποβολής αιτιολογημένου αιτήματος του Διευθυντή του Τμήματος Περιβάλλοντος και κοινοποιεί την εν λόγω παράταση στον Υπουργό. |
|  |  |
|  |  (10) Με την πιο πάνω αναφερόμενη γνωμοδότηση, ο Διευθυντής του Τμήματος Περιβάλλοντος δύναται να εισηγηθεί όπως το έργο στρατηγικής ανάπτυξης- |
|  |  |
|  | (α) | μη εκτελεστεί, λόγω των σημαντικών επιπτώσεων στο περιβάλλον οι οποίες είναι αδύνατο να μειωθούν ή εξαλειφθούν με τη λήψη διαχειριστικών μέτρων μέσω της επιβολής όρων· ή |
|  |  |  |
|  | (β) | εκτελεστεί, με συγκεκριμένους όρους και μέτρα, η τήρηση των οποίων διασφαλίζει την εξάλειψη ή μείωση των επιπτώσεων που η εκτέλεση ή λειτουργία του έργου δυνατό να επιφέρει στο περιβάλλον: |
|  |  |  |
|  |  |  Νοείται ότι, ο Διευθυντής του Τμήματος Περιβάλλοντος δύναται να καθορίσει στη γνωμοδότηση τους ουσιώδεις όρους που οφείλει να θέσει η Πολεοδομική Αρχή και να εφαρμοστούν από τον αιτητή. |
|  |  |
|  |  (11) Η γνωμοδότηση του Τμήματος Περιβάλλοντος αναρτάται στην ιστοσελίδα του και είναι διαθέσιμη στο αρχείο του εν λόγω τμήματος. |
|  |  |
|  |  (12) Με την παραλαβή της γνωμοδότησης του Τμήματος Περιβάλλοντος, ο Προϊστάμενος του Τομέα Στρατηγικών Αναπτύξεων- |
|  |  |
|  | (α) | εάν η γνωμοδότηση της Περιβαλλοντικής Αρχής είναι θετική, δύναται να προβεί στη χορήγηση πολεοδομικής άδειας, όπως προβλέπεται στο άρθρο 17, με την ενσωμάτωση στην άδεια των όρων και μέτρων, απαραιτήτως περιλαμβανομένων των ουσιωδών όρων της γνωμοδότησης και, για σκοπούς διασφάλισης της ορθής εφαρμογής των εν λόγω όρων, εφαρμόζονται οι διατάξεις του άρθρου 43 του περί της Εκτίμησης των Επιπτώσεων στο Περιβάλλον από Ορισμένα Έργα Νόμου, για έλεγχο από εξωτερικό ελεγκτή περιβάλλοντος· |
|  |  |  |
|  | (β) | τηρουμένων των διατάξεων του εδαφίου (14), εάν η γνωμοδότηση της Περιβαλλοντικής Αρχής είναι αρνητική, εφαρμόζονται οι διατάξεις του περί της Εκτίμησης των Επιπτώσεων στο Περιβάλλον από Ορισμένα Έργα Νόμου. |
|  |  |
|  |  (13) Με την ολοκλήρωση της διαδικασίας που προβλέπεται στο παρόν άρθρο, ο Προϊστάμενος του Τομέα Στρατηγικών Αναπτύξεων προχωρεί στη λήψη απόφασης σύμφωνα με το εδάφιο (18) του άρθρου 17. |
|  |  |
|  |  (14) Εάν η γνωμοδότηση της Περιβαλλοντικής Αρχής αφορά έργο το οποίο κατέδειξε αρνητικές επιπτώσεις στην περιοχή του Δικτύου Φύση 2000 και είναι αρνητική, δεν εφαρμόζεται η διαδικασία που προβλέπεται στα εδάφια (12) και (13) και ο Προϊστάμενος του Τομέα Στρατηγικών Αναπτύξεων, μέσω του Υπευθύνου Έργου, ειδοποιεί τον αιτητή ότι δεν δύναται να εκδοθεί άδεια και αυτός, εάν το επιθυμεί, δύναται να διαφοροποιήσει το έργο, ώστε να εξαλειφθούν οι αρνητικές και μη αναστρέψιμες επιπτώσεις στην περιοχή του Δικτύου Φύση 2000. |
|  |  |
|  | ΚΕΦΑΛΑΙΟ ΙVΕΚΔΟΣΗ ΑΔΕΙΩΝ ΔΙΑΜΟΝΗΣ ΣΕ ΑΛΛΟΔΑΠΟΥΣ ΓΙΑ ΤΗΝ ΠΡΑΓΜΑΤΟΠΟΙΗΣΗ ΕΡΓΟΥ ΣΤΡΑΤΗΓΙΚΗΣ ΑΝΑΠΤΥΞΗΣ |
|  |  |
| Έκδοση αδειών διαμονής προσωπικού από τρίτες χώρες. | 22.-(1) Για τις περιπτώσεις αναπτύξεων οι οποίες χαρακτηρίστηκαν ως έργα στρατηγικής ανάπτυξης, κατόπιν απόφασης του Υπουργικού Συμβούλιου σύμφωνα με το άρθρο 10, δύναται να χορηγούνται άδειες διαμονής υπηκόων τρίτων χωρών, σύμφωνα με στρατηγική που καθορίζεται από το Υπουργικό Συμβούλιο, κατόπιν σχετικής πρότασης του Υπουργού. |
|  |  |
|  |  (2) Η πρόταση που αναφέρεται στο εδάφιο (1) περιλαμβάνει, μεταξύ άλλων, λεπτομέρειες για τον αριθμό του προσωπικού από τρίτες χώρες για τον οποίο επιτρέπεται η έκδοση αδειών διαμονής ανά αιτητή, καθώς και τις κατηγορίες θέσεων. |
|  |  |
|  | ΜΕΡΟΣ VΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΥΠΕΥΘΥΝΟΥ ΕΡΓΟΥ |
|  |  |
| Καθήκοντα και αρμοδιότητες ΥπευθύνουΈργου. | 23.-(1) O Υπεύθυνος Έργου προτείνεται από τον Προϊστάμενο του Τομέα Στρατηγικών Αναπτύξεων από μητρώο το οποίο τηρείται από τον εν λόγω τομέα και εγκρίνεται από τον Υπουργό, για να εκτελεί τα καθήκοντα και να ασκεί τις αρμοδιότητες που καθορίζονται στο εδάφιο (2). |
|  |  |
|  |  (2) Τα καθήκοντα και οι αρμοδιότητες του Υπευθύνου Έργου είναι τα ακόλουθα: |
|  |  |  |
|  | (α) | Μελέτη της αίτησης χαρακτηρισμού ανάπτυξης ως έργου στρατηγικής ανάπτυξης και ετοιμασία έκθεσης που υποβάλλεται στον Υπουργό, εντός περιόδου που δεν υπερβαίνει τις δέκα (10) εργάσιμες ημέρες, μετά την παραλαβή του ολοκληρωμένου φακέλου της αίτησης μέσω του Προϊσταμένου του Τομέα Στρατηγικών Αναπτύξεων: |
|  |  |  |
|  |  |  Νοείται ότι, ο Υπεύθυνος Έργου, εντός προθεσμίας πέντε (5) εργάσιμων ημερών από την ημερομηνία υποβολής της αίτησης, ενημερώνει τον αιτητή του έργου στρατηγικής ανάπτυξης κατά πόσο απαιτείται η υποβολή επιπρόσθετων στοιχείων, πληροφοριών και διευκρινήσεων, τα οποία θεωρεί αναγκαία για τη δέουσα εξέταση και ορθή αξιολόγηση της υποβληθείσας αίτησης: |
|  |  |  |
|  |  |  Νοείται περαιτέρω ότι, ο σκοπός της αξιολόγησης είναι να διαπιστωθεί κατά πόσο ο αιτητής αποτελεί επιλέξιμο πρόσωπο δυνάμει των διατάξεων του άρθρου 7 και η προτεινόμενη ανάπτυξη πληροί τα κριτήρια για αξιολόγηση και έγκριση αίτησης χαρακτηρισμού ανάπτυξης του έργου στρατηγικής ανάπτυξης σύμφωνα με τις διατάξεις του άρθρου 8· |
|  |  |  |
|  | (β) | επικοινωνία με τον αιτητή για οποιεσδήποτε πληροφορίες, καθοδήγηση και υποστήριξη σε σχέση με την προώθηση της διαδικασίας αδειοδότησης του έργου στρατηγικής ανάπτυξης· |
|  |  |  |
|  | (γ) | ετοιμασία του καταλόγου για αδειοδότηση του έργου στρατηγικής ανάπτυξης· |
|  |  |  |
|  | (δ) | παροχή στον αιτητή, στον βαθμό που είναι αναγκαίο, οποιασδήποτε αναγκαίας συνδρομής και καθοδήγησης προς τον σκοπό της δέουσας ετοιμασίας και της ορθής υποβολής της αίτησης αδειοδότησης· |
|  |  |  |
|  | (ε) | εξέταση κατά πόσο η αίτηση αδειοδότησης δύναται ενδεχομένως να εξεταστεί παράλληλα από πέραν της μίας διοικητικής αρχής και, εάν διαπιστωθεί ότι δεν υπάρχουν νομικά ή άλλα πρακτικά διοικητικά εμπόδια τα οποία καθιστούν αδύνατη την παράλληλη εξέτασή της, συντονισμός με σκοπό να ολοκληρωθούν οι παράλληλες διαδικασίες· |
|  |  |  |
|  | (στ) | εφαρμογή αποτελεσματικού συστήματος παρακολούθησης της προόδου εξέτασης της αίτησης αδειοδότησης και συντονισμός των εμπλεκομένων διοικητικών αρχών· |
|  |  |  |
|  | (ζ) | ετοιμασία έκθεσης αξιολόγησης της διαδικασίας αδειοδότησης και παροχή ανατροφοδότησης στον Προϊστάμενο του Τομέα Στρατηγικών Αναπτύξεων μετά το πέρας της διαδικασίας. |
|  |  |
| Ρυθμίσεις διαχείρισης. | 24.-(1) Ο Τομέας Στρατηγικών Αναπτύξεων συνάπτει μνημόνια συνεργασίας με τις διοικητικές αρχές που εμπλέκονται στη διαδικασία αδειοδότησης, τα οποία ο Υπουργός, εφόσον τα εγκρίνει, τα υποβάλλει προς έγκριση στο Υπουργικό Συμβούλιο· στα μνημόνια δε αυτά, περιγράφονται οι διαδικασίες διαβούλευσης και αδειοδότησης και περιλαμβάνεται κατάλογος λειτουργών που ο προϊστάμενος της διοικητικής αρχής θεωρεί κατάλληλους να εμπλακούν κατά τη διάρκεια της διαδικασίας αδειοδότησης, ώστε- |
|  |  |
|  | (α) | να επιλέγει, σε συνεννόηση με τον προϊστάμενο της κάθε υπηρεσίας, έναν από τους κατάλληλους διαθέσιμους λειτουργούς για την εξέταση των αιτήσεων· |
|  |  |  |
|  | (β) | να καθορίζεται ο τρόπος συνεργασίας, με σκοπό αυτή να δύναται να διεξάγεται απρόσκοπτα εκτός των ωρών εργασίας, χωρίς να επηρεάζεται η εργασία του λειτουργού κατά τις εργάσιμες ώρες· |
|  |  |  |
|  | (γ) | να εφαρμόζεται σύστημα παρακολούθησης και τήρησης των χρονοδιαγραμμάτων, με τη δέσμευση των απαραίτητων προς τον σκοπό αυτό πόρων. |
|  |  |
|  |  (2) Για κάθε αίτηση που υποβάλλεται σύμφωνα με το άρθρο 12, με την καταβολή του προβλεπόμενου ποσού, ο Προϊστάμενος του Τομέα Στρατηγικών Αναπτύξεων έχει την ευθύνη διαχείρισης ισόποσου κονδυλίου για τους ακόλουθους σκοπούς: |
|  |  |  |
|  | (α) | Πληρωμή του κόστους των υπηρεσιών του Υπευθύνου Έργου, σε περίπτωση κατά την οποία αυτός προέρχεται από τον ιδιωτικό τομέα και έχει επιλεγεί κατόπιν διεξαγωγής σχετικού δημόσιου διαγωνισμού, καθώς και συμβουλευτικών υπηρεσιών που δυνατό να κριθούν αναγκαίες για την αξιολόγηση της αίτησης χαρακτηρισμού ανάπτυξης ως έργου στρατηγικής ανάπτυξης και κατά τη διαδικασία αδειοδότησης της ανάπτυξης· |
|  |  |  |
|  | (β) | παραχώρηση των απαιτούμενων πόρων που προκύπτουν σύμφωνα με το εδάφιο (1), περιλαμβανομένης τυχόν υπερωριακής αποζημίωσης· |
|  |  |  |
|  | (γ) | πληρωμή τυχόν εξόδων φιλοξενίας και οδοιπορικών που σχετίζονται με τη διαδικασία αδειοδότησης και ολοκλήρωσης της ανάπτυξης· |
|  |  |  |
|  | (δ) | πληρωμή άλλων εξόδων που δυνατό να κριθούν αναγκαία σε σχέση με την ανάπτυξη: |
|  |  |  |
|  |  |  Νοείται ότι, ο Υπουργός δύναται ανά πάσα στιγμή να ζητήσει αναλυτική κατάσταση του κονδυλίου και να καθορίσει περαιτέρω μέτρα ή να περιορίσει τη χρήση του: |
|  |  |  |
|  |  |  Νοείται περαιτέρω ότι, ο Υπουργός δύναται να εγκρίνει, κατόπιν αιτήματος του Προϊσταμένου του Τομέα Στρατηγικών Αναπτύξεων, πρόσθετες πιστώσεις στο συγκεκριμένο κονδύλι. |
|  |  |
|  |  (3) Οι διαδικασίες διαχείρισης του κονδυλίου, καθώς και ο μηχανισμός ελέγχου που εφαρμόζεται, καθορίζονται από τον Προϊστάμενο του Τομέα Στρατηγικών Αναπτύξεων, σε συνεργασία με το Γενικό Λογιστήριο και την Ελεγκτική Υπηρεσία, αντίστοιχα. |
|  |  |
|  |  (4) Για κάθε ανάπτυξη τηρείται ξεχωριστό κονδύλι, το οποίο καταργείται μετά το πέρας του σκοπού για τον οποίο αυτό δημιουργήθηκε. |
|  |  |
|  | ΜΕΡΟΣ VIΤΕΛΙΚΕΣ ΔΙΑΤΑΞΕΙΣ |
|  |  |
| Έκδοση Κανονισμών. | 25.-(1) Το Υπουργικό Συμβούλιο δύναται να εκδίδει Κανονισμούς για τον καθορισμό ή τη ρύθμιση οποιουδήποτε θέματος το οποίο χρήζει ή είναι δεκτικό καθορισμού και γενικά για την καλύτερη εφαρμογή του παρόντος Νόμου. |
|  |  |
|  |  (2) Χωρίς επηρεασμό της γενικότητας του εδαφίου (1), οι Κανονισμοί αυτοί δύναται να ρυθμίζουν τα ακόλουθα: |
|  |  |  |
|  | (α) | Τις διαδικασίες εφαρμογής του παρόντος Νόμου· |
|  |  |  |
|  | (β) | τον έλεγχο δέουσας επιμέλειας, σύμφωνα με το εδάφιο (2) του άρθρου 7· |
|  |  |  |
|  | (γ) | τον καθορισμό κριτηρίων για χαρακτηρισμό ανάπτυξης ως έργου στρατηγικής ανάπτυξης, σύμφωνα με το άρθρο 8· |
|  |  |  |
|  | (δ) | τον καθορισμό κριτηρίων για την επιλογή των Υπευθύνων Έργου· |
|  |  |  |
|  | (ε) | το επιβαλλόμενο τέλος διαχείρισης. |
|  |  |
| Υποχρέωση εχεμύθειας για την προστασία επιχειρηματικών απορρήτων και πληροφοριών εμπιστευτικής φύσεως. | 26.-(1) Τα αρμόδια όργανα και άλλοι δημόσιοι υπάλληλοι που λαμβάνουν γνώση, ένεκα της θέσης τους ή κατά την άσκηση των υπηρεσιακών τους καθηκόντων, επιχειρηματικών απορρήτων και πληροφοριών εμπιστευτικής φύσεως, έχουν την υποχρέωση της τήρησης εχεμύθειας και οφείλουν να μην κοινοποιούν και να δημοσιοποιούν αυτές, εκτός κατά την έκταση που επιβάλλεται προς εφαρμογή των διατάξεων του παρόντος Νόμου. |
|  |  |
|  |  (2) Το εδάφιο (1) εφαρμόζεται και σε οποιοδήποτε φυσικό ή νομικό πρόσωπο λαμβάνει γνώση των πληροφοριών αυτών κατ’ εφαρμογή του παρόντος Νόμου κατά τις προβλεπόμενες στον παρόντα Νόμο διαδικασίες. |
|  |  |
|  |  (3) Χωρίς επηρεασμό των διατάξεων του εδαφίου (4), παράβαση της κατά το παρόν άρθρο υποχρέωσης προς τήρηση εχεμύθειας, συνιστά προκειμένου περί δημοσίου υπαλλήλου πειθαρχικό παράπτωμα και εφαρμόζονται στο πρόσωπο αυτό οι διατάξεις των άρθρων 73 έως 86 του περί Δημόσιας Υπηρεσίας Νόμου. |
|  |  |
|  |  (4) Οποιοδήποτε πρόσωπο παραβιάζει την υποχρέωση τήρησης εχεμύθειας, όπως προβλέπεται στο παρόν άρθρο, είναι ένοχο αδικήματος και, σε περίπτωση καταδίκης του, υπόκειται σε φυλάκιση που δεν υπερβαίνει το ένα (1) έτος ή σε χρηματική ποινή που δεν υπερβαίνει τις τρεις χιλιάδες πεντακόσια ευρώ (€3.500) ή/και στις δύο αυτές ποινές μαζί. |
|  |  |
| Εφαρμογή των διατάξεων του παρόντος Νόμου. | 27. Οι διατάξεις του παρόντος Νόμου, εκτός όπου προβλέπεται διαφορετικά σε αυτόν, εφαρμόζονται ανεξάρτητα από τις διατάξεις οποιουδήποτε άλλου εκάστοτε εν ισχύι ειδικού ή γενικού Νόμου στη Δημοκρατία. |
|  |  |
| Επικοινωνία με ηλεκτρονικά μέσα. | 28. Τηρουμένων των διατάξεων του περί των Γενικών Αρχών του Διοικητικού Δικαίου Νόμου, η διαδικασία αδειοδότησης έργων στρατηγικής ανάπτυξης δύναται να πραγματοποιείται με ηλεκτρονικά μέσα, περιλαμβανομένης της υποβολής αιτήσεων, της ανταλλαγής ηλεκτρονικών μηνυμάτων, της τηλεδιάσκεψης ή άλλων οπτικοακουστικών μέσων. |
|  |  |
| Έναρξη της ισχύοςτου παρόντος Νόμου. | 29. Ο παρών Νόμος τίθεται σε ισχύ σε ημερομηνία που καθορίζεται από το Υπουργικό Συμβούλιο, με γνωστοποίησή του που δημοσιεύεται στην Επίσημη Εφημερίδα της Δημοκρατίας. |

Αρ. Φακ.: 23.01.060.254-2019

ΔΠ/ΜΑΧ